
****

**IZVJEŠĆE O POSLOVANJU**

**t. d. KOMUNALAC d.o.o., Samobor**

**za razdoblje 01.01. - 30.06.2020. g.**

***Samobor, kolovoz 2020. g.***

Sadržaj

[1. UVOD 1](#_Toc48648730)

[2. ORGANIZACIJSKA SHEMA 2](#_Toc48648731)

[3. OSNOVNA OBILJEŽJA POSLOVANJA ZA RAZDOBLJE 01.01. – 30.06.2020. 3](#_Toc48648733)

[4. ANALIZA PRIHODA I RASHODA ZA RAZDOBLJE 01.01. – 30.06.2020. 4](#_Toc48648734)

[4.1. UKUPNI PRIHODI 5](#_Toc48648735)

[4.1.1. Prihodi od usluga 5](#_Toc48648736)

[4.1.2. Prihodi od usluga – Grad Samobor 6](#_Toc48648737)

[4.1.3. PRIHODI OD USLUGE ELEKTRONIČKE OBRADE PODATAKA 6](#_Toc48648738)

[4.1.4. Prihodi od prodaje robe 6](#_Toc48648739)

[4.1.5. Financijski prihodi 7](#_Toc48648740)

[4.1.6. Ostali poslovni prihodi 7](#_Toc48648741)

[4.2. UKUPNI RASHODI 8](#_Toc48648742)

[4.2.1. Troškovi sirovina, materijala, energije i sitnog inventara 8](#_Toc48648743)

[4.2.2. OSTALI Vanjski troškovi 8](#_Toc48648744)

[4.2.3. REZERVIRANJA ZA TROŠKOVE SUDSKIH SPOROVA 9](#_Toc48648745)

[4.2.4. Amortizacija 9](#_Toc48648746)

[4.2.5. OSTALI TROŠKOVI POSLOVANJA 9](#_Toc48648747)

[4.2.6. Troškovi osoblja 10](#_Toc48648748)

[4.2.7. Troškovi prodane robe 10](#_Toc48648749)

[4.2.8. Financijski rashodi 10](#_Toc48648750)

[4.2.9. Ostali troškovi poslovanja 10](#_Toc48648751)

[4.2.10. Vrijednosna usklađenja 10](#_Toc48648752)

[4.3. FINANCIJSKI REZULTAT 10](#_Toc48648753)

[5. POSLOVANJE SLUŽBI U RAZDOBLJU OD 01. 01. – 30.06.2020. 11](#_Toc48648754)

[5.1. OPERATIVNE SLUŽBE 11](#_Toc48648755)

[5.1.1. ODRŽAVANJE NERAZVRSTANIH CESTA 11](#_Toc48648756)

[5.1.2. ODRŽAVANJE JAVNE RASVJETE 11](#_Toc48648757)

[5.1.3. ODRŽAVANJE UREĐENOG GRAĐEVINSKOG ZEMLJIŠTA 11](#_Toc48648758)

[5.1.4. SLUŽBA GOSPODARENJA OTPADOM 12](#_Toc48648759)

[5.2. OSTALE SLUŽBE 12](#_Toc48648760)

[5.2.1. SLUŽBA GROBLJA 12](#_Toc48648761)

[5.2.2. SLUŽBAPARKIRALIŠTA I PAUKA 13](#_Toc48648762)

[5.2.3. SLUŽBA TRŽNICA 14](#_Toc48648763)

[5.2.4. SLUŽBA UPRAVLJANJA STAMBENIM ZGRADAMA 14](#_Toc48648764)

[5.2.5. SLUŽBA ODRŽAVANJA OBJEKATA 14](#_Toc48648765)

[5.3. POSEBNE ORGANIZACIJSKE JEDINICE I ZAJEDNIČKE SLUŽBE 15](#_Toc48648766)

[6. POTRAŽIVANJA OD KUPACA SA STANJEM NA DAN 30.06.2020. 18](#_Toc48648767)

[7. FINANCIJSKI POKAZATELJI 19](#_Toc48648768)

[7.1. POKAZATELJI LIKVIDNOSTI 19](#_Toc48648769)

[7.1.1. KOEFICIJENT TEKUĆE LIKVIDNOSTI 19](#_Toc48648770)

[7.1.2. KOEFICIJENT FINANCIJSKE STABILNOSTI 19](#_Toc48648771)

[7.2. POKAZATELJI AKTIVNOSTI 19](#_Toc48648772)

[7.2.1. KOEFICIJENT OBRTAJA POTRAŽIVANJA 19](#_Toc48648773)

[7.3. POKAZATELJI ZADUŽENOSTI 20](#_Toc48648774)

[7.3.1. KOEFICIJENT ZADUŽENOSTI 20](#_Toc48648775)

[7.3.2. KOEFICIJENT VLASTITOG FINANCIRANJA 20](#_Toc48648776)

[7.4. POKAZATELJI EKONOMIČNOSTI 20](#_Toc48648777)

[7.4.1. EKONOMIČNOST UKUPNOG POSLOVANJA 20](#_Toc48648778)

[8. KADROVSKA STRUKTURA 21](#_Toc48648779)

[9. ULAGANJA U NEMATERIJALNU I MATERIJALNU IMOVINU 22](#_Toc48648780)

[10. IZVORI FINANCIRANJA NABAVE DUGOTRAJNE IMOVINE 23](#_Toc48648781)

[11. ZAKLJUČAK 24](#_Toc48648782)

### 

# **1. UVOD**

Trgovačko društvo Komunalac d.o.o., Samobor upisano je u sudski registar Trgovačkog suda u Zagrebu rješenjem br. Tt-97/4108-2, za obavljanje komunalnih djelatnosti, održavanje čistoće, sakupljanje i odlaganje komunalnog otpada, održavanje javnih površina, nerazvrstanih cesta, tržnica na malo, održavanje groblja, pružanje kolodvorskih usluga, upravljanje stambenim zgradama i drugo.

Grad Samobor jedini je osnivač i stopostotni vlasnik, a društvo je svrstano prema Zakonu o računovodstvu, čl. 17, u srednje velike poduzetnike.

Sjedište Društva nalazi se u Ulici 151. samoborske brigade HV br. 2 u Samoboru.

Organi upravljanja su Uprava, Nadzorni odbor i Skupština Društva.

Odlukom Skupštine društva od 26.11.2014. g. Ivica Karoglan, dipl. ing. agr. imenovan je direktorom na određeno vrijeme do opoziva Skupštine društva, a počevši od 04.12.2014. g.

U skladu sa Zakonom o komunalnom gospodarstvu (NN 68/18, 110/18, 32/20) i Odlukom o povjeravanju obavljanju komunalnih djelatnosti (Službene vijesti Grada Samobora broj 02/19) trgovačkom društvu Komunalac d.o.o. povjereno je obavljanje sljedećih komunalnih djelatnosti na području Grada Samobora:

1. Održavanje čistoće
2. Odlaganje komunalnog otpada
3. Održavanje javnih površina
4. Održavanje nerazvrstanih cesta
5. Javna rasvjeta
6. Tržnica na malo
7. Naplata parkiranja i „PAUK“ služba
8. Održavanje groblja i obavljanje pogrebnih poslova
9. Dimnjačarski poslovi

U skladu s člankom 378. Zakona o vlasništvu i drugim stvarnim pravima (N.N. br. 91/96, 68/98, 137/99, 22/00, 114/01, 79/06, 141/06, 146/08, 38/09, 143/12 i 152/14) trgovačko društvo Komunalac d.o.o., Samobor obavlja djelatnost upravljanja nekretninama (stambenim zgradama) na području Grada Samobora i Grada Sveta Nedelja.

# 2. ORGANIZACIJSKA SHEMA

### 

# 3. OSNOVNA OBILJEŽJA POSLOVANJA ZA RAZDOBLJE 01.01. – 30.06.2020.

Početak nove 2020. godine uz blagu zimu bez snježnih pahuljica i povoljnih vremenski prilika, nije dao naslutiti da će se za nekoliko mjeseci naši životi i poslovanje drastično promijeniti i da sve ono što nam je do sada bilo normalno, ispijanje kave, „gableci“, odlazak u trgovine, kina, kazališta, poslovna i privatna druženja, odjednom postati onemogućeno i zabranjeno, a sve zbog jednog malog korona virusa (Covid-19) koji je poharao cijeli svijet. Njegova prisutnost izazvala je poremećaje u našim privatnim i poslovnim životima i nametnula nova pravila ponašanja. Pandemija korona virusa dovela je do poremećaja u poslovanju i gospodarskoj aktivnosti i naravno da je značajno utjecala na poslovanje našeg t. d. KOMUNALAC.

Poštujući sve mjere izdane od **Nacionalnog stožera civilne zaštite Republike Hrvatske** i slušajući upute lokalnog stožera Grada Samobora, obustavljene su određene poslovne aktivnosti: prestanak rada tržnice i sajmišta, naplate parkiranja, zatvaranje poslovnih prostora na autobusnom kolodvoru. Navedeno je rezultiralo smanjenjem prihoda od zakupa kao i smanjenjem prihoda od naplate odvoza komunalnog otpada i to u periodu od 19.03.2020. godine do odluka o ponovnom otvaranju pojedinih poslovnih prostora, odnosno obavljanja pojedinih djelatnosti izdanih od Nacionalnog stožera civilne zaštite Republike Hrvatske. Zbog zatvaranja poslovnih prostora i neobavljanja djelatnosti, došlo je i do smanjenja priliva novčanih sredstava na našim računima.

T. d. KOMUNALAC ponašalo se odgovorno i uvelo smjenski rad i rad od kuće, u svim onim službama i odjelima u kojima je to bilo moguće. Rad od kuće prakticiran je kod režijskih radnika tj. onih koji posao obavljaju u uredima i ima ih više u zatvorenom prostoru: knjigovodstvo, financija, nabava, pogrebna služba. Uvedeno je i obavezno nošenje zaštitnih maski. Početkom mjeseca svibnja postepenim ukidanjem mjera zabrane rada i okupljanja od strane Nacionalnog stožera civilne zaštite Republike Hrvatske, a zbog smanjenja broja zaraženih, polako su se počele povećavati i poslovne aktivnosti poduzetnika, pa se na taj način i financijska situacija u t. d. KOMUNALAC počela oporavljati.

Da bi se lakše podnijela pogoršana financijska situacija, potpisan je Sporazumom između Sindikata i Uprave društva o smanjenju plaće radnika od 01.04.2020. g. do 31.05.2020. g. , tj. plaće za travanj i svibanj 2020. g. od 2 % do 12% i to onim radnicima koji imaju više od 5.000,01 kuna neto. Istim Sporazumom za navedene mjesece umanjene su i naknade za prijevoz i topli obrok, radnicima koji su radili od kuće, bili na bolovanju i godišnjem odmoru. Sporazum se trebao primijeniti i na isplatu plaće za lipanj 2020. g., ali se, zbog ukidanja mjera zabrane rada poslovnim subjektima plaća nije umanjivala već je prilikom njene isplate izvršen povrat prije oduzetog umanjenja plaće. Povrat umanjenih iznosa za naknade prijevoza i toplog obroka izvršen je na plaći za srpanj 2020. g.

Cijela ova situacija imala je ipak značajan utjecaj na poslovanje t. d. KOMUNALAC u prvom polugodištu 2020. g., a što se nikako nije moglo predvidjeti u trenutku izrade poslovnog plana za 2020. g. Zbog navedenog, a i neizvjesnosti što će se sve događati do kraja godine, potrebno je izraditi rebalans plana poslovanja uzimajući u obzir i rebalans Proračuna Grada Samobora koji je donesen u srpnju 2020. g.

Novo u poslovanju t. d. Komunalac je da je započeo s radom novi Odjel za obavljanje dimnjačarskih poslova s jednim zaposlenim radnikom tj. dimnjačarom i to od 05.02.2020. g.

# 4. ANALIZA PRIHODA I RASHODA ZA RAZDOBLJE 01.01. – 30.06.2020.

|  |  |  |  |  |  |  |
| --- | --- | --- | --- | --- | --- | --- |
| **R. BR..** | **ELEMENTI** | **2018.** | **2019.** | **PLAN 2020.** | **Ostvareno 1.-6.2019.** | **Ostvareno 1.-6.2020.** |
|
| *1* | *2* | 3 | 4 | 5 | 6 | 7 |
| **1.** | **UKUPNI PRIHODI** | **63.033.325** | **63.011.764** | **62.275.772** | **29.216.184** | **31.043.629** |
| 751 | PRIHODI OD USLUGA | 19.257.116 | 20.104.953 | 20.010.000 | 10.051.682 | 9.282.422 |
| 752 | PRIHODI OD GRADA SAMOBORA PO PROGRAMIMA | 38.553.704 | 38.179.552 | 37.832.000 | 17.358.475 | 20.006.933 |
| 759 | PRIHODI OD ELEKTRONIČKE OBRADE PODATAKA | 2.130.266 | 1.895.063 | 2.160.000 | 978.112 | 668.241 |
| 76 | PRIHODI OD PRODAJE ROBE | 932.678 | 919.211 | 858.500 | 463.911 | 529.771 |
| 77 | FINANCIJSKI PRIHODI | 366.288 | 163.686 | 101.200 | 32.309 | 33.925 |
| 78 | OSTALI POSLOVNI PRIHODI | 1.793.274 | 1.749.298 | 1.314.072 | 331.695 | 522.337 |
| **2.** | **TROŠKOVI** | **59.738.051** | **60.342.884** | **60.010.330** | **27.572.104** | **31.877.974** |
| **40** | **TROŠKOVI SIR. I MATER.** | **11.964.905** | **9.947.254** | **10.068.150** | **4.426.379** | **5.008.057** |
| 400 | UTROŠENE SIR. I MATERIJALA | 6.253.430 | 6.955.039 | 6.944.000 | 3.018.593 | 3.517.022 |
| 401 | POTROŠENA ENERGIJA | 2.650.531 | 2.583.065 | 2.852.000 | 1.243.322 | 1.268.150 |
| 405 | OTPIS SITNOG INVENTARA | 3.060.945 | 409.150 | 272.150 | 164.464 | 222.885 |
| **41** | **OSTALI VANJSKI TR.** | **13.722.502** | **13.970.802** | **13.474.400** | **6.232.790** | **8.525.409** |
| 410 | OSTALI VANJSKI TROŠKOVI | 1.324.135 | 916.653 | 908.500 | 615.523 | 251.281 |
| 411 | USLUGE NA IZRADI PROIZV. | 5.671.995 | 6.370.758 | 6.140.000 | 3.047.125 | 4.398.782 |
| 412 | USLUGE ODRŽAVANJA | 1.141.556 | 1.142.252 | 1.101.000 | 585.221 | 716.630 |
| 414 | NAJAMNINA | 745.394 | 430.410 | 584.800 | 216.171 | 246.788 |
| 415 | TROŠKOVI PROMOCIJE | 126.166 | 94.275 | 87.000 | 44.414 | 35.735 |
| 417 | KOMUNALNE USLUGE | 189.796 | 161.313 | 162.100 | 89.235 | 70.735 |
| 418 | VANJSKI TR.-Ugovor s Gradom | 3.694.100 | 4.260.349 | 3.970.000 | 1.285.368 | 2.274.015 |
| 419 | OSTALE USLUGE | 829.360 | 594.793 | 521.000 | 349.733 | 531.442 |
| **42** | **Rezervir. za sudske sporove** | **136.883** | **274.697** | **0** | **0** | **0** |
| **43** | **AMORTIZACIJA** | **4.513.761** | **6.202.195** | **4.877.650** | **2.290.805** | **3.155.763** |
| **44** | **OSTALI TROŠKOVI POSL.** | **3.771.607** | **4.974.885** | **4.513.130** | **2.112.167** | **2.337.201** |
| 440 | NAKNADE TR. ZAPOSLENIKA | 24.139 | 29.347 | 24.330 | 17.721 | 6.931 |
| 441 | NEPROIZVODNE USLUGE | 473.321 | 673.724 | 559.360 | 372.156 | 204.383 |
| 442 | REPREZENTACIJA | 47.149 | 39.022 | 35.000 | 11.185 | 26.158 |
| 443 | PREMIJE OSIGURANJA | 387.831 | 434.810 | 391.890 | 335.652 | 303.252 |
| 444 | TROŠKOVI ZAŠTITE OKOLIŠA | 0 | 0 | 0 | 0 | 0 |
| 445 | NAKNADA ČL. NO | 120.702 | 120.702 | 120.700 | 60.351 | 57.333 |
| 446 | ČLANARINE I NAKNADE | 301.897 | 343.922 | 339.200 | 176.906 | 176.796 |
| 447 | BANKARSKE USLUGE | 293.621 | 280.137 | 257.500 | 130.531 | 118.352 |
| 448 | OSTALA MATERIJALNA PRAVA | 1.937.365 | 2.656.889 | 2.428.000 | 815.607 | 1.312.897 |
| 449 | OSTALI TROŠKOVI | 185.582 | 396.332 | 357.150 | 192.058 | 131.099 |
| **47** | **TROŠKOVI OSOBLJA** | **25.628.393** | **24.973.051** | **27.077.000** | **12.509.963** | **12.851.544** |
| 470 | BRUTTO PLAĆE | 21.666.758 | 21.318.660 | 22.990.000 | 10.679.444 | 10.968.144 |
| 472 | DOPRINOSI NA BRUTO PLAĆE | 3.961.634 | 3.654.391 | 4.087.000 | 1.830.519 | 1.883.400 |
| **3.** | **RASHODI** | **3.209.437** | **2.588.431** | **2.232.500** | **882.386** | **1.348.867** |
| 70,71 | Nab. vr. robe i tr. prodani proizv. | 651.346 | 649.146 | 650.000 | 320.911 | 331.051 |
| 72 | FINANCIJSKI RASHODI | 1.007.115 | 744.676 | 690.000 | 381.110 | 311.956 |
| 73 | OSTALI RASHODI | 164.901 | 278.203 | 122.500 | 156.461 | 78.284 |
| 74 | Vr. usklađ. potraž. od kupaca | 1.386.075 | 916.406 | 770.000 | 23.904 | 627.576 |
| **4.** | **UKUPNI RASHODI** | **62.947.487** | **62.931.315** | **62.242.830** | **28.454.490** | **33.226.840** |
| **5.** | **DOBIT / GUB. PRIJE OP.** | **85.838** | **80.449** | **32.942** | **761.694** | **-2.183.212** |

## 4.1. UKUPNI PRIHODI

Ukupni prihodi za razdoblje 01.01. – 30.06.2020. godine ostvareni su u iznosu od **31.043.629 kuna**.

### 4.1.1. Prihodi od usluga

Prihodi od usluga za razdoblje 01.01. – 30.06.2020. godine iznose 9.282.422 kune. Ostvareni su pružanjem usluga našim korisnicima, pravnim i fizičkim osobama i čine 30 % ukupnih prihoda društva, a struktura im je sljedeća:

*Iznosi u kn, bez lp*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Vrsta prihoda | Ostvareno 2018. | Ostvareno 2019. | Plan 2020. | Ostvareno  1.-6.2019. | Ostvareno 1.-6.2020. | Indeks  7/5 | Indeks  7/6 |
| *1* | *2* | *3* | *4* | *5* | *6* | *7* | *8* | *9* |
| 1. | Ceste – san. prekopa | 334.924 | 527.754 | 500.000 | 228.479 | 285.120 | 57 | 125 |
| 2. | Odvoz kom. otpada | 10.359.870 | 10.879.135 | 10.800.000 | 5.369.981 | 5.417.377 | 50 | 101 |
| 3. | Održavanje javnih povr. | 53.720 | 79.856 | 55.000 | 38.831 | 68.760 | 125 | 125 |
| 4. | Groblja | 3.061.224 | 3.065.182 | 3.105.000 | 1.578.164 | 1.512.864 | 49 | 96 |
| 5. | Tržnica i sajmište | 2.495.485 | 2.573.678 | 2.590.000 | 1.312.521 | 786.020 | 30 | 60 |
| 6. | Naplata parkiranja | 1.556.775 | 1.550.971 | 1.550.000 | 795.271 | 534.259 | 34 | 67 |
| 7. | Naknada upravitelju | 724.692 | 779.907 | 780.000 | 398.869 | 390.163 | 50 | 98 |
| 8. | Prihodi AK | 609.740 | 639.290 | 630.000 | 324.886 | 252.065 | 40 | 78 |
| 9. | Dimnjačarska služba |  |  |  |  | 31.114 |  |  |
| 10. | Prihodi zaj. službi | 60.686 | 9.360 |  | 4.680 | 4.680 |  | 100 |
|  | **UKUPNO** | **19.257.116** | **20.104.953** | **20.010.000** | **10.051.682** | **9.282.422** | **46** | **92** |

Prihodi Službe održavanja nerazvrstanih cesta ostvaruju se i kroz sanacije i asfaltiranja prekopa nakon odjava o završenim građevinskim radovima drugih komunalnih društva, Vodoopskrbe i odvodnje iz Zagreba i ENERGO METANA iz Samobora, a iznose 285.120 kn i to je ostvarenje od 57% u odnosu na planirane.

Prihode od usluge odvoza komunalnog otpada čine prihodi od odvoza komunalnog otpada građanima i pravnim osobama i za prvo polugodište 2020. g. iznose 5.228.789 kn, prihodi od odvoza i deponiranja glomaznog otpada u iznosu od 35.808 kn i prihodi reciklažnog dvorišta od 152.780 kn. Ostvareni su o okviru planiranih za 2020. g.

Prihode od održavanja groblja u prvom polugodištu 2020. godine čine prihodi od naknade za uređenje i održavanje groblja u polugodišnjem iznosu od 682.260 kn i prihodi od usluga ukopa u iznosu od 830.604 kn.

Prihodi od usluga na tržnici i sajmištu u prvom polugodištu 2020. godine iznose 786.020 kn, a uključuju prihode od mjestovine, gotovinskih uplata na tržnici i sajmištu te zakupa poslovnog prostora na tržnici Bregana. Na ovako drastičan pad prihoda utjecali su uvjeti poslovanja obrazloženi u točki 3., a to je pandemija korona virusa. U odnosu na isto razdoblje 2019. g. to **je manjak prihoda od cca 526.500 kn** koji se neće moći nadoknaditi do kraja godine. U odnosu na planirane prihode to je pad od 70%.

Prihodi od naplate parkiranja su prihodi s osnova naplate parkiranja putem parkirnih aparata, parkirne rampe, putem SMS-a i dnevnih parkirnih karata i u prvom polugodištu 2020. g. iznose 534.259 kn. U odnosu na planirane, to je pad od 66%, a ostvareno 67% u odnosu na isto razdoblje 2019. g. iz čega proizlazi **manjak prihoda od cca 261.500 kn.**

Prihodi s osnove naknade upravitelja na nivou su planiranih i iznose 390.163 kn.

Prihodi autobusnog kolodvora iznose 252.065 kn, a odnose se na prihode od zakupa poslovnih prostora. Ostvareni su sa 40% planiranih prihoda i 78% u odnosu na isto razdoblje 2019. g. **Manjak prihoda je cca 72.000 kn.**

**Ukupni manjak ovih prihoda u odnosu na isto razdoblje 2019. g. je cca 860.00 kn.**

Prihodi zajedničkih službi su prihodi s osnova najma prostora za aparate za tople napitke (Moćan) te prihodi od prodaje mobilnih uređaja djelatnicima.

### 4.1.2. Prihodi od usluga – Grad Samobor

To su prihodi koji se ostvaruju iz proračuna Grada Samobora u skladu s usvojenim programima održavanja nerazvrstanih cesta, javne rasvjete, čistoće, javnih površina, prikupljanja i deponiranja otpada, sanacije divljih deponija i monitoringa saniranog odlagališta otpada Trebež i za razdoblje 01.01. – 30.06.2020. g. iznose 20.006.933 kn i čine 64% ukupnih prihoda. Ostvarena struktura prihoda prema programima iz proračuna Grada Samobora je sljedeća:

*Iznosi u kn, bez lp*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Naziv | Ostvareno 2018. | Ostvareno 2019. | PLAN 2020. | Ostvareno 1.-6.2019. | Ostvareno 1.-6.2020. | Indeks  7/5 | Indeks  7/6 |
| *1* | *2* | *3* | *4* | *5* | *6* | *7* | *8* | *9* |
| 1. | Održ. nerazvrstanih cesta  - redovno održavanje cesta A  - redovno održavanje cesta B  - izv. održavanje cesta A  - izv. održavanje cesta B  - ostalo | 24.713.505  11.999.992  7.199.997  2.540.753  932.639  2.040.124 | 24.389.732  12.799.951  7.199.883  3.439.991  399.978  557.126 | 21.312.000  12.800.000  7.440.000  800.000  272.000 | 10.621.415  6.161.706  3.259.733  1.199.976 | 13.787.781  7.917.829  5.250.772  334.948  271.995  12.236 | 65  62  71  42  100 | 130  129  161  28 |
| 2. | Održavanje javne rasvjete  - održavanje  - ostalo | 2.011.846 | 1.185.011  1.080.000  105.011 | 1.080.000  1.080.000 | 720.400  720.400 | 605.214  605.214 | 56 | 84 |
| 3. | Prikupljanje i dep. otpada (+ sanacija divljih dep. i monitor. Trebeža) | 2.680.263 | 1.010.228 | 840.000 | 509.965 | 389.281 | 46 | 76 |
| 4. | Održ. uređ. građ. zemljišta | 9.148.091 | 11.594.581 | 14.600.000 | 5.506.695 | 5.224.657 | 34 | 95 |
|  | **UKUPNO** | **38.553.704** | **38.179.552** | **37.832.000** | **17.358.475** | **20.006.933** | **53** | **115** |

### 4.1.3. PRIHODI OD USLUGE ELEKTRONIČKE OBRADE PODATAKA

Ovo su prihodi zajedničkih službi, odnosno Odjela naplate, a odnose se na uslugu elektroničke obrade podataka za Grad Samobor tj. uslugu fakturiranja i naplate komunalne naknade i naknade za uređenje voda. Visina naknade određena je potpisanim ugovorima i iznosi 5% od naplaćene komunalne naknade, odnosno 10% od naplaćene naknade za uređenje voda. Za razdoblje od 01.01. do 30.06.2020. g. ovi prihodi iznose 668.241 kn. Planirani iznos od 2.160.000 kn treba smanjiti s obzirom da ove godine neće biti potrebe izdavati nova rješenja za komunalnu naknadu i naknadu za uređenje voda, a čiji se troškovi pripreme printanja i dostave putem Hrvatske pošte prefakturiraju Gradu Samobor.

### 4.1.4. Prihodi od prodaje robe

Prihodi od prodaje robe su prihodi od prodaje:

*Iznosi u kn, bez lp*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Opis | Ostvareno 2018. | Ostvareno  2019. | PLAN 2020. | Ostvareno 1.-6.2019. | Ostvareno 1.-6.2020. | Indeks  7/5 | Indeks  7/6 |
| *1* | *2* | *3* | *4* | *5* | *6* | *7* | *8* | *9* |
| 1. | Pogrebna oprema | 506.005 | 526.521 | 525.000 | 272.186 | 290.773 | 55 | 107 |
| 2. | PVC vreće za smeće | 8.057 | 8.880 | 8.500 | 4.071 | 15.616 | 184 | 383 |
| 3. | Grobni okviri | 340.110 | 356.980 | 325.000 | 175.730 | 178.610 | 55 | 102 |
| 4. | Kazete za urne | 29.867 | 26.829 |  | 11.924 | 44.772 |  | 375 |
|  | **UKUPNO** | **884.038** | **919.211** | **858.500** | **463.911** | **529.771** | **62** | **114** |

Prihodi od prodaje robe ostvareni su u boljem opsegu od, kako planiranih tako i od istog razdoblja 2019. g. Posebno se to odnosi na prodaju biorazgradivih vrećica za odlaganje bio otpada koje su građani „masovno“ kupovali. Ukupno je nabavljeno do 30.06.2020. g. 285.890 komada vrećica i u isto vrijeme prodano 105.480 komada. Ostalo je na zalihi 180.410 komada.

Što se tiče pogrebne službe, obavljeno je 200 ukopa, od toga najviše 158 zemljanih ukopa, dok je u cijeloj 2019. g. i obavljen 391 ukop, od toga 306 zemljanih ukopa. U ovih 6 (šest ) mjeseci prodano je ukupno 35 grobnih okvira i kazeti za urne, ali je to i rezultat prodaje 5 (pet) dvogrobnih okvira po cijeni od 22.500 kn, koliko ih je prodano u cijeloj 2019. g., ali i povećane prodaje broja kazeta za urne (8 kom u 2020. g., 10 kom za cijelu 2019. g.)

### 4.1.5. Financijski prihodi

Financijski prihodi su prihodi od kamata na depozite, zateznih kamata na potraživanja od kupaca, kamata na kratkoročne pozajmice zaposlenicima, pozitivnih tečajnih razlika po obvezama za kredite i lizinge za vozila i strojeve.

Tečajne razlike knjiže se uvijek na dan 31.12. obračunske godine.

*Iznos u kn, bez lp*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Opis | Ostvareno 2018. | Ostvareno  2019. | PLAN 2020. | Ostvareno 1.-6.2019. | Ostvareno 1.-6.2020. | Indeks  7/5 | Indeks  7/6 |
| *1* | *2* | *3* | *4* | *5* | *6* | *7* | *8* | *9* |
| 1. | Prihodi od kamata | 252.126 | 162.987 | 101.200 | 32.309 | 33.925 | 34 | 105 |
| 2. | Pozitivne teč. razlike | 114.162 | 699 |  |  |  |  |  |
|  | **UKUPNO** | **366.288** | **163.686** | **101.200** | **32.309** | **33.925** | **34** | **105** |

### 4.1.6. Ostali poslovni prihodi

Ostvareni ostali poslovni prihodi u prvom polugodištu 2020. godine iznose 522.337 kn, a obuhvaćaju prihode s osnova besplatnog primitka sredstava dugotrajne imovine financirane od strane Grada Samobora i Fonda za zaštitu okoliša (određeni % troškova amortizacije) u iznosu od 211.216 kn, prihoda od donacija i refundacija troškova javnobilježničkih pristojbi i kamata u iznosu od 91.578 kn, kao i naplaćenih, ranijih godina otpisanih i vrijednosno usklađenih potraživanja od kupaca u iznosu od 190.225 kn. Prihod od 28.918 kn odnosi se na prihod od ukidanja rezerviranja za sudski spor protiv t. d. KOMUNALAC, prihod iz prošlih godina, kao i prihod s osnova naplate štete.

*Iznosi u kn, bez lp*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Opis | Ostvareno 2018. | Ostvareno  2019. | PLAN 2020. | Ostvareno 1.-6.2019. | Ostvareno 1.-6.2020. | Indeks  7/5 | Indeks  7/6 |
| *1* | *2* | *3* | *4* | *5* | *6* | *7* | *8* | *9* |
| 1. | Prihodi od prodaje im. | 16.398 | 10.168 | 0 | 10.168 | 0 | 0 | 0 |
| 2. | Bespovr. prim. opreme | 307.836 | 309.758 | 256.572 | 110.603 | 211.616 | 82 | 191 |
| 3. | Refund. i subvencije | 96.688 | 274.014 | 192.500 | 127.258 | 91.578 | 48 | 72 |
| 4. | Naplaćena vr. uskl. pot. | 1.160.130 | 1.054.567 | 805.000 | 25.102 | 190.225 | 24 | 758 |
| 5. | Ostali poslovni prihodi | 212.222 | 100.791 | 60.000 | 58.564 | 28.918 | 48 | 49 |
|  | **UKUPNO** | **1.793.274** | **1.749.298** | **1.314.072** | **331.695** | **522.337** | **40** | **157** |

Porast prihoda s osnova besplatnog primitka opreme od 191% u odnosu na isto razdoblje 2019. g. rezultat je načina knjiženja doznačenih od strane Grada Samobora za otplatu kredita za izgradnju autobusnog kolodvora. Dok se prethodnih godina za takve doznake povećavao temeljni kapital društva KOMUNALAC, ove godine su to bespovratno primljena sredstva kojima se pokriva određeni dio troškova amortizacije autobusnog kolodvora. Ostvarenje ukupnih ostalih prihoda od 40% u odnosu na plan, posljedica je toga što se naplaćena vrijednosno usklađena potraživanja od svih kupaca knjiže na dan 31.12. tekuće godine.

## 4.2. UKUPNI RASHODI

Ukupni rashodi za razdoblje 01.01. – 30.06.2020. godine ostvareni su u iznosu od **33.226.840 kuna.**

### 4.2.1. Troškovi sirovina, materijala, energije i sitnog inventara

Ovi materijalni troškovi za prvo polugodište 2020. g. iznose 5.008.057 kn i na nivou su planiranih, ali je po vrstama došlo do odstupanja i to na troškovima goriva s obzirom da su se cijene svako malo mijenjale ovisno o kretanju cijena na svjetskom tržištu, a na što je utjecala smanjena potražanja zbog pojave pandemije korona virusa i zabrane kretanja stanovništva. Isto tako, zbog blage zime, potrošnja plina za grijanje i soli za posipavanje cesta bila je manja.

*Iznos u kn, bez lp*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Opis | Ostvareno 2018. | Ostvareno  2019. | PLAN 2020. | Ostvareno 1.-6.2019. | Ostvareno 1.-6.2020. | Indeks  7/5 | Indeks  7/6 |
| *1* | *2* | *3* | *4* | *5* | *6* | *7* | *8* | *9* |
| 1. | Utrošene sir. i materijal | 6.253.430 | 6.955.039 | 6.944.000 | 3.018.593 | 3.517.022 | 51 | 116 |
| 2. | Potrošena energ. i gor. | 2.650.531 | 2.583.065 | 2.852.000 | 1.243.322 | 1.268.150 | 44 | 102 |
| 3. | Utrošeni sitni inv, gume, zaštitna oprema | 3.060.945 | 409.150 | 272.150 | 164.464 | 222.885 | 82 | 136 |
|  | **UKUPNO** | **11.964.905** | **9.947.254** | **10.068.150** | **4.426.379** | **5.008.057** | **50** | **113** |

Veći porast troškova nabave zaštitne odjeće i obuće je zbog zamjene stare i uništene, novom, kao i zapošljavanja 9 (devet) novih radnika.

### 4.2.2. OSTALI Vanjski troškovi

Ukupni Ostali vanjski troškovi za prvo polugodište iznose 8.525.409 kn i ostvareni su sa 64% u odnosu na planirane. Najveće učešće i to 52% imaju troškovi usluga na izradi proizvoda u iznosu od 4.398.782 kn kao i 72% realizacije u odnosu na plan. Ovako značaj porast proizašao je iz porasta troškova zbrinjavanja otpada koji za prvih 6 (šest) mjeseci 2020. godine iznose 3.528.058 kn (2018. g. =3.725.510 kn, 2019. g. = 5.011.730 kn). U istom razdoblju, smanjeni su troškovi kooperanata u zimskoj službi na iznos od 406.498 kn, ali iz razloga što je i ova zima bila blaga i bez padalina, pa nije bilo ni potrebe za ovim uslugama. Što će biti do kraja godine, to je teško predvidjeti.

Porast troškova vanjskih usluga vezanih uz održavanje Grada Samobora i potpisanih ugovora, opet je rezultat vremenskih utjecaja gdje se zbog povoljnih vremenskih prilika moglo odraditi puno više poslova na redovnom održavanju cesta A i B. Ovo je povezano s točkom 4.1.2. i treba promatrati ostvarenje prihoda od usluga-Grad Samobor.

*Iznos u kn, bez lp*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Opis | Ostvareno 2018. | Ostvareno  2019. | PLAN 2020. | Ostvareno 1.-6.2019. | Ostvareno 1.-6.2020. | Indeks  7/5 | Indeks  7/6 |
| *1* | *2* | *3* | *4* | *5* | *6* | *7* | *8* | *9* |
| 1. | Vanjski troškovi | 1.324.135 | 916.653 | 908.500 | 615.523 | 251.281 | 28 | 41 |
| 2. | Usluge na izradi proiz. | 5.671.995 | 6.370.758 | 6.140.000 | 3.047.125 | 4.398.782 | 72 | 144 |
| 3. | Usluge održavanja | 1.141.556 | 1.142.252 | 1.101.000 | 585.221 | 716.630 | 65 | 122 |
| 4. | Najamnina | 745.394 | 430.410 | 584.800 | 216.171 | 246.788 | 42 | 114 |
| 5. | Troškovi promocije | 126.166 | 94.275 | 87.000 | 44.414 | 35.735 | 41 | 80 |
| 6. | Komunalne usluge | 189.796 | 161.313 | 162.100 | 89.235 | 70.735 | 44 | 79 |
| 7. | Vanjski tr.-ugovor Grad | 3.694.100 | 4.260.349 | 3.970.000 | 1.285.368 | 2.274.015 | 57 | 170 |
| 8. | Ostale usluge | 829.360 | 594.793 | 521.000 | 349.733 | 531.442 | 102 | 152 |
|  | **UKUPNO** | **13.722.502** | **13.970.802** | **13.474.400** | **6.232.790** | **8.525.409** | **63** | **137** |

Vanjski troškovi su troškovi vanjskih usluga u obavljanju pogrebnih poslova, troškovi poštarine, telefona i mobitela, troškovi usluge obrade podataka i podrške informacijskom sustavu i drugo.

Troškovi usluga održavanja su troškovi održavanja vozila, strojeva, opreme i poslovnih objekata znatno su porasli u odnosu na 2019. g., a bilo je nekoliko sljedećih velikih popravaka: popravak finišera u iznosu od 79.304 kn, popravak Unimoga ZG 5457 GR u iznosu od 23.191 kn, popravak smećara ZG 2547 MB u iznosu do 38.561 kn, popravak smećara ZG 1635 EK u iznosu od 38.451 kn, popravak cestarskog kombija ZG 6619 FK u iznosu od 26.028 kn, popravak Unimoga 1450, ZG 4112 EE u iznosu od 18.804 kn, popravak grejdera ZG 3954 FH u iznosu od 17.667 kn.

Troškovi najamnine odnose se na najam opreme za fiskalizaciju prometa gotovinom, najam hangara u vojarni, najam parkinga za naplatu parkiranja na starom autobusnom kolodvoru od Konzuma d.d. (temeljem ugovornog odnosa 50% mjesečnog iznosa od naplate parkiranja) i drugo.

Troškovi reklame su troškovi oglašavanja u tisku, putem elektronskih medija, ostali oblici promidžbe i reklame.

Troškovi komunalnih usluga su troškovi deratizacije i dezinsekcije te potrošene vode za piće, pranje i sanitarije.

Troškovi ostalih usluga su troškovi naknada za tehničke preglede vozila, usluge održavanja programa i mreže i drugo.

### 4.2.3. REZERVIRANJA ZA TROŠKOVE SUDSKIH SPOROVA

Rezerviranja za započete sudske sporove protiv društva KOMUNALAC provode se na kraju godine na temelju procjene OPK-a službe i uprave društva.

### 4.2.4. Amortizacija

Amortizacija nematerijalne i materijalne imovine obračunata je sukladno računovodstvenoj politici, primjenom linearne metode. Ukupni iznos amortizacije u prvom polugodištu 2020. g. je 3.155.763 kn.

### 4.2.5. OSTALI TROŠKOVI POSLOVANJA

Ostale troškove poslovanja čine sljedeći troškovi: Iznos u kn, bez lp

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Opis | Ostvareno 2018. | Ostvareno  2019. | PLAN 2020. | Ostvareno 1.-6.2019. | Ostvareno 1.-6.2020. | Indeks  7/5 | Indeks  7/6 |
| *1* | *2* | *3* | *4* | *5* | *6* | *7* | *8* | *9* |
| 1. | Naknade trošk. zaposl. | 24.139 | 29.347 | 24.330 | 17.721 | 6.931 | 28 | 39 |
| 2. | Neprozv. usluge | 473.321 | 673.724 | 559.360 | 372.156 | 204.383 | 36 | 55 |
| 3. | Reprezentacija | 47.149 | 39.022 | 35.000 | 11.185 | 26.158 | 75 | 234 |
| 4. | Premije osiguranja | 387.831 | 434.810 | 391.890 | 335.652 | 303.252 | 77 | 90 |
| 5. | Naknada članovima NO | 120.702 | 120.702 | 120.700 | 60.351 | 57.333 | 48 | 95 |
| 6. | Članarine i naknade | 301.897 | 343.922 | 339.200 | 176.906 | 176.796 | 52 | 100 |
| 7. | Bankarske usluge | 293.621 | 280.137 | 257.500 | 130.531 | 118.352 | 46 | 91 |
| 8. | Ostala mater. prava | 1.937.365 | 2.656.889 | 2.428.000 | 815.607 | 1.312.897 | 54 | 161 |
| 9. | Ostali troškovi | 185.582 | 396.332 | 357.150 | 192.058 | 131.099 | 37 | 68 |
|  | **UKUPNO** | **3.771.607** | **4.974.885** | **4.513.130** | **2.112.167** | **2.337.201** | **52** | **111** |

* Naknade troškova zaposlenika su: troškovi dnevnica za službena putovanja i troškovi korištenja privatnih automobila u službene svrhe
* Troškovi neproizvodnih usluga su troškovi javnobilježničkih usluga, zdravstvenih usluga, usluge revizije, odvjetnika, veterinarske usluge, geodetske i konzalting usluge.
* Premije osiguranja imovine, zaposlenih, odgovornosti prema trećim osobama.
* Članarine i naknade su: članarina HGK, naknada za nezapošljavanje osoba s invaliditetom, naknada za opće korisne funkcije šuma, komunalan i naknada za uređenje voda. Plaćanje svih ovih naknada je zakonska obveza.
* Troškovi materijalnih prava radnika su: troškovi naknada prijevoza zaposlenih, naknada za topli obrok, troškovi otpremnina u mirovinu, jubilarnih nagrada, potpora za novorođenčad, naknada za bolovanje, smrtnih slučajeva, darova u naravi, a sve u skladu s potpisanim Kolektivnim ugovorom.
* Ostali troškovi su troškovi općeg i posebnog obrazovanja radnika, naknade po ugovorima o djelu, administrativne i sudske takse i drugo.

### 4.2.6. Troškovi osoblja

Troškovi osoblja obuhvaćaju troškove neto plaća, doprinosa na bruto plaće i naknade bruto plaća, poreze i doprinose iz plaća te u razdoblju 01.01. – 30.06.2020. godini iznose 12.851.544 kn i sudjeluju s 39% u ukupnim rashodima

*Iznos u kn, bez lp*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Opis | Ostvareno 2018. | Ostvareno  2019. | PLAN 2020. | Ostvareno 1.-6.2019. | Ostvareno 1.-6.2020. | Indeks  7/5 | Indeks  7/6 |
| *1* | *2* | *3* | *4* | *5* | *6* | *7* | *8* | *9* |
| 1. | Bruto plaća | 21.666.758 | 21.318.660 | 22.990.000 | 10.679.444 | 10.968.144 | 49 | 103 |
| 2. | Doprin. na plaću | 3.961.634 | 3.654.391 | 4.087.000 | 1.830.519 | 1.883.400 | 47 | 103 |
|  | **UKUPNO** | **25.628.393** | **24.973.051** | **27.077.000** | **12.509.963** | **12.851.544** | **48** | **103** |

Troškovi osoblja detaljnije su obrađeni u točki 7. Kadrovska struktura.

### 4.2.7. Troškovi prodane robe

Troškovi prodane robe uključuju troškove nabavne vrijednosti prodanih grobnih okvira, kazeti za urne i pogrebne opreme i kreću se uglavnom na isto nivou već nekoliko godina.

### 4.2.8. Financijski rashodi

Financijski rashodi su rashodi za zatezne kamate po kreditu HPB, kamate po kreditu OTP banke za autobusni kolodvor, kao i kamate na leasinge za kupljena komunalna vozila i strojeve. Njihov iznos se smanjio s obzirom da je u srpnju 2019. godine otplaćena zadnja rata kredita Zagrebačke banke za poslovnu zgradu.

U financijske rashode spadaju i negativne tečajne razlike koje ovise o tečaju kune u odnosu na EUR-o na dan 31.12. tekuće godine.

### 4.2.9. Ostali troškovi poslovanja

Ostali troškovi poslovanja su troškovi novčanih kazni, troškovi po sudskim presudama, naknadno utvrđeni rashodi iz prošlih godina i drugo.

### 4.2.10. Vrijednosna usklađenja

Vrijednosno usklađenje potraživanja od kupaca iskazano je u iznosu od 627.576 kn odnosi se na ispravak vrijednosti utuženih potraživanja od kupaca za uslugu prikupljanja otpada, do 30.06.2020. godine.

## 4.3. FINANCIJSKI REZULTAT

Sučeljavanjem ukupnih prihoda i ukupnih rashoda poslovanja za razdoblje 01.01. – 30.06.2020. godine ostvaren je gubitak u iznosu od 2.183.212 kune.

# 5. POSLOVANJE SLUŽBI U RAZDOBLJU OD 01. 01. – 30.06.2020.

## 5.1. OPERATIVNE SLUŽBE

### 5.1.1. ODRŽAVANJE NERAZVRSTANIH CESTA

Radove održavanja nerazvrstanih cesta i ulica na području Grada Samobora izvodilo je t. d. Komunalac na temelju Programa održavanja za 2020. godinu, koji je usvojilo Gradsko vijeće Grada Samobora i to radove na održavanju nerazvrstanih cesta i ulica (nerazvrstane ceste i ulice „A“) i radove na održavanju i zaštiti županijskih i lokalnih cesta (nerazvrstane ceste i ulice „B“). U okviru ovog održavanja, obavlja se posebno ljetno i zimsko održavanje. Obračun izvršenja programa radi se prema troškovniku po jedinstvenoj nomenklaturi radova za tekuće održavanje cesta, a prema stvarno izvršenim količinama ovjerenim od strane nadzornog inženjera.

Proračunom Grada Samobora po programu održavanja nerazvrstanih cesta za 2020. godinu predviđena su sljedeća sredstva (s PDV-om):

* Redovno održavanje cesta „A“ = 16.000.000 kn
* Redovno održavanje cesta „B“ = 9.300.000 kn
* Izvanredno održavanje cesta „A“ = 1.000.000 kn
* Izvanredno održavanje cesta „B“ = 340.000 kn

**= 26.640.000 kn**

Program redovnog održavanja cesta „A“ realiziran je sa 62% u odnosu na plan, dok je program održavanja cesta „B“ realiziran sa 71%. U prvom polugodištu 2020. g. obavljeni su radovi na asfaltiranju sljedećih prometnica u Samoboru: Ulica Tepec, Ulica Matije Gupca, Ulica Vladimira Vidrića, Ulica Vladka Mačeka. Asfaltirane su i prometnice u mjesnim odborima: Ulica Koletići u Velikoj Rakovici, Molvička cesta u Molvicama, Karlovićev put, Perićev put i Samoborska ulica u Rakovom Potoku, Otočka ulica u Otoku Samoborskom, Ulica Rakovica i Ulica Voćnjaci u Maloj Rakovici, Obrtnička ulica u Podvrhu, odvojak Štulci i Zelengaj u Drežniku te prometnice u Podgrađu Podokićkom, Falaščaku i Vratniku Samoborskom. Izgrađen je nogostup s odvodnjom u Molvičkoj cesti u Molvicama te je asfaltiran nogostup u Samoborskoj ulici u Rakovom Potoku.

Na dan 30.06.2020. g. bilo je zaposleno 47 (četrdeset sedam) radnika od toga na dugotrajnom bolovanju 3 (tri) radnika.

### 5.1.2. ODRŽAVANJE JAVNE RASVJETE

Program održavanja javne rasvjete realiziran je u skladu s mogućnostima, u okviru Programa održavanja komunalne infrastrukture u Gradu Samoboru za 2020. g. Za potrebe redovnog održavanja javne rasvjete na području Grada Samobora u 2020. godini predviđeno je 1.350.000,00 kuna (s PDV-om), dok je prihod t. d. Komunalac 1.080.000 kn. Ovaj iznos se već godinama ne mijenja, ali je porastao broj zaposlenih s 2 (dva) na 4 (četiri) što je rezultiralo i porastom troškova ove djelatnosti. U prvom polugodištu 2020. g. nabavljeno je 100 komada LED svjetiljki u vrijednosti od 135.460 kn. Osim navedenog, Služba javne rasvjete održava semafore i treptače na nerazvrstanim cestama te održava elektro instalacije na svim objektima u vlasništvu trgovačkog društva Komunalac d.o.o.

### 5.1.3. ODRŽAVANJE UREĐENOG GRAĐEVINSKOG ZEMLJIŠTA

Programom održavanja uređenog građevinskog zemljišta u Gradu Samoboru za 2020. godinu obuhvaćene su sljedeće djelatnosti:

* održavanje javnih površina na kojima nije dopušten promet motornim vozilima,
* održavanje javnih zelenih površina,
* održavanje građevina, uređaja i predmeta javne namjene,
* održavanje čistoće javnih površina (osim redovnog održavanja, ovaj dio obuhvaća i pojačano održavanje za vrijeme manifestacija i blagdana, sanacije divljih deponija te monitoring saniranog odlagališta Trebež),
* održavanje javnih površina u zimskim uvjetima – „mala“ zimska služba,
* hortikulturno održavanje gradskih groblja.

Za 2020. godinu, iz Proračuna Grada Samobora po Programu održavanja javnog građevinskog zemljišta predviđeno je 16.250.000 kn (s PDV-om), a realizirano je 45%. Razlog tome je izostanak održavanja gradskih manifestacija (Salamijada, Proljetni sajam…), a zbog zabrane održavanja vezano na pojavu korona virusa.

Na dan 30.06.2020. g. bilo je zaposleno 47 (četrdeset sedam) radnika, od toga na dugotrajnom bolovanju 2 (dva) radnika.

### 5.1.4. SLUŽBA GOSPODARENJA OTPADOM

Na dan 30.06.2020. godine, organiziranim odvozom miješanog komunalnog otpada na području Grada Samobora obuhvaćeno je 12.432 korisnika (na dan 31.12.2019. - 12.290 korisnika) što je povećanje za 1,16%. Od toga je 11.658 kućanstava (31.12.2019. - 11.463) i 774 poslovnih prostora (31.12.2019. – 827). S te osnove broj posuda za odvoz miješanog komunalnog otpada iznosi 11.735 za kućanstva (31.12.2019. - 11.486) i 960 za poslovne prostore (31.12.2019. – 936), odnosno ukupno 12.695 posuda (31.12.2019. - 12.422).

Novost je u 2020. g. prodaja biorazgradivih vrećica za biootpad, a što je spomenuto već u točki 4.1.4.

Zbog odvojenog načina prikupljanja i zbrinjavanja otpada, došlo je i do porasta ovih troškova i oni za prvo polugodište iznose 3.603.623 kn što je 80% od planiranih 4.500.000 kn dok su prihodi ostali na razini planiranih i na nivou 2019. g. Zato bi do kraja godine trebalo definirati novi cjenik i isprobati obračun prema učitanim podacima sa terena tj. prema broju odvoza i količini otpada dobivenih očitanjem čipiranih posuda za otpad.

I nadalje se korisnicima dijele posude za odvojeno prikupljanje otpada na kućnom pragu i obavlja čipiranje istih. Građanima Grada Samobora omogućeno je korištenje mobilnih reciklažnih dvorišta, besplatni odvoz glomaznog otpada prema predanom zahtjevu i dr., a s ciljem pružanja javne usluge svim korisnicima na što kvalitetniji način.

Na dan 30.06.2020. g. bilo je zaposleno 56 (pedeset i šest) radnika, od toga na dugotrajnom bolovanju 3 (tri) radnika.

## 5.2. OSTALE SLUŽBE

### 5.2.1. SLUŽBA GROBLJA

Društvo Komunalac obavlja poslove održavanja groblja i obavljanja pogrebnih poslova na četiri groblja u Samoboru i to na Gradskom groblju Samobor, Gradskom groblju Otruševec, groblju u Svetom Martinu pod Okićem i na groblju u Rudama.

Prihodi koji se ostvaruju u ovoj službi su od sljedećih poslova:

* uređenja i održavanja groblja za što je u ovoj godini ispostavljeno 6.770 račun, za 11.371 grobnih mjesta, godišnji prihod u iznosu od: 1.364.520 kn, polugodišnji u ovom obračunu od: 682.260 kn.
* usluga ukopa i pogreba: 830.604 kn
* prodaja pogrebne opreme i grobnih okvira i kazeta za urne: 514.155 kn.

Služba groblja redovno je obavljala djelatnost, ali u specifičnim uvjetima. Radi izbijanja bolesti izazvane novim korona virusom i zbog povećanog specifičnog rizika djelatnosti tijekom prvog vala oboljenja i povećane izolacije, dio radnika koji nije bio nužan upućen je na korištenje slobodnih dana, kao i na godišnje odmore. Sama povećana izolacija građana dovela je do smanjenja opće smrtnosti u populaciji tako da je kroz dva mjeseca bio značajno manji broj smrtnih slučajeva od višegodišnjeg prosjeka. Manji broj ukopa, kao i zabrana nekih djelatnosti (pjevanje na ispraćajima) negativno su se financijski odrazili na prihode Službe.

Služba je u svom dijelu funkcije kao Uprava groblja redovno ažurirala podatke u grobnim evidencijama, štoviše, u posljednjem razdoblju pro-aktivnim djelovanjem, provjerom i ažuriranjem arhivskih podataka dovela do razrješenja mnogih ranije dvojbenih situacija.

Zamijećen je trend povećanja potražnje za uslugama kremacije i kazeta za urne. Prošle godina (2019.) u prvih 6 mjeseci prodano je 4 kazeta za urne nasuprot 13 u istom razdoblju ove godine.

Od uočenih izazova na terenu treba izdvojiti klizišta na grobljima u Rudama, Svetom Martinu pod Okićem, kao i na 13 polju Gradskog groblja Samobor, a trebalo bi provjeriti i stanje izvan granica groblja u Samoboru uz 1 polje.

Osim klizišta, ekstremne vremenske prilike (padaline) dovele su do povećanja angažmana djelatnika na sanacijama staza nakon oborina te bi bilo poželjno, u svrhu smanjenja troškova redovnog održavanja, uložiti dodatna sredstva u trajnu sanaciju staza na grobljima u Otruševcu i Samoboru.

Gradsko groblje Otruševec u ovoj fazi izgradnje poprima završne konture izgrađenosti te bi u plan za iduće razdoblje trebao uvrstiti i izgradnju mrtvačnice i prostora za ispraćaje uz prateće sadržaje sukladno detaljnom planu uređenja. Sam postojeći objekt mrtvačnice na Otruševcu napravljen je kao privremeni, montažni objekt još 1980. godine s rokom trajanja 20 godina. Objekt je trošan i potrebno je dodatno ulaganje samo u održavanje funkcionalnosti na postojećoj razini. Dodatna ulaganja potrebna su i u objekte mrtvačnica i posebno odarnica na svim grobljima.

U Službi groblja došlo je do povećane fluktuacije radnika na radnom mjestu grobara. Veći je broj radnika pred umirovljenjem, a dio radnika želi napredovati pa su prešli na nova radna mjesta, dok među novozaposlenima nije pronađena zadovoljavajuća količina radnika spremnih udovoljiti zahtjevima radnog mjesta. To je dovelo do situacije da postojeći radnici pobolijevaju zbog preopterećenja, a Službi se smanjila fleksibilnost u ugovaranju ispraćaja te je ograničena količina ukopa u danu.

Jedno od rješenja je zaposliti veći broj grobara od broja predviđenog trenutačno važećom sistematizacijom kako bi se nakon perioda prilagodbe (probni rok) zadržalo dovoljno radnika za optimalno funkcioniranje službe. Nužno je i ulaganje u specijaliziranu opremu koja bi smanjila vrijeme potrebno za obavljanje ukopa i ispraćaja, smanjila tjelesne napore radnika i time dovela do povećane učinkovitosti (smanjenja prekovremenih sati rada, smanjena mogućnosti ozljeda i oboljenja vezanih uz napore na radnom mjestu, povećan broj termina za ukope i dr.)

Služba je u očekivanju isporuke novog specijaliziranog vozila za prijevoz pokojnika kojim će se smanjiti opterećenje dvaju, u dobroj mjeri dotrajalih, vozila trenutno u službi. Završena je izgradnja dvostrukih grobnih okvira na polju 13 Gradskog groblja Otruševec čime su osigurane potrebe za grobnim mjestima te vrste do proljeća 2021. godine. Zbog povećane potražnje za kazetama za urne do kraja godine potrebno je pristupiti projektiranju, planiranju i izgradnji nastavka polja s kazetama za urne, barem 20 komada za razdoblje do proljeća 2021. godine.

Služba groblja uz sve pred nju postavljene izazove dovršiti će godinu u okviru zacrtanih planova iako su potrebna dodatna ulaganja u gradnju novih i održavanje postojećih objekata.

Na dan 30.06.2020. g. bilo je zaposleno 17 (sedamnaest) radnika.

### 5.2.2. SLUŽBA PARKIRALIŠTA I PAUKA

Parkiranje na javnim parkiralištima u gradu Samoboru provodi se temeljem Odluke o organizaciji i načinu naplate parkiranja. Naplata parkiranja podijeljena je u tri osnovne zone. U upotrebi su dva sustava naplate parkiranja, otvoreni i zatvoreni sustav. Sva ulična parkirališta koriste otvoreni sustav naplate parkiranja koji se provodi putem parkirnih automata i m-parkinga dok se zatvoreni sustav koristi na izvan uličnom parkiralištu u Ulici Josipa Komparea gdje se putem specijaliziranog programa, koji omogućava fiskalizaciju izdanih računa, provodi kontrola i naplata usluge parkiranja.

U prvom polugodištu 2020. g. ostvareno je samo 534.259 kn prihoda, što je 34% od planiranih i 67% od istog razdoblja 2019. g. Naravno, posljedica je to obustave naplate parkiranja zbog pandemije korona virusa u periodu od 23. ožujka do 11. svibnja 2020. g. Manjak prihoda u odnosu na isto razdoblje 2019. g. iznosi cca 260.000 kn. Razlog smanjenih prihoda je i nenaplata parkiranja u Mlinskoj ulici zbog neiscrtavanja parkirnih mjesta. Da bi se Mlinska ulica iscrtala, potrebno je napraviti projekt, a onaj koji je napravljen neće ishoditi suglasnost MUP-a. Potrebno je napraviti novi projekt što je u nadležnosti Grada Samobora.

Tijekom siječnja i veljače odrađeni su godišnji servisi parkirnih automata te nije bilo nekih većih problema u njihovom radu, bez obzira na njihovu zastarjelost.

Ono što se očekuje ove godine, to je prilagodba parkirnih automata za fiskalizaciju od 01.01.2021. godine. Ta investicija bi trebala biti cca 30.000 kn, ukoliko Ministarstvo financija i porezna uprava odbiju prijedlog Hrvatske parking udruge za odgodom fiskalizacije, jer je većina trgovačkih društava koja se bave naplatom parkiranja zabilježila velike gubitke u odnosu na prošlogodišnja razdoblja.

Nastavak radova i u srpnju na uređenju Gajeve i Krležine ulici nema naplate parkirališta u cijeloj Gajevoj ulici (osim starog autobusnog kolodvora) i Šmidhenovoj ulici koja je je pretvorena u dvosmjernu, a i smanjen je obim prometovanja u Milakovićevoj ulici. Radovi bi trebali trajati do početka rujna.

Od stvari koje bi mogle pomoći u boljoj i efikasnijoj naplati parkiranja u budućem višegodišnjem razdoblju, trebalo bi razmisliti o nabavljanju novih parkirnih automata, gdje bi se na svakom parkirnom automatu mogla kupiti karta za sve zone naplate u Gradu Samoboru, jer bi u tom slučaju kada se na parkirnom automatu ukucava i broj registarske oznake vozila, mogli reducirati broj parkirnih automata s postojećih 18, na eventualno 10 komada što bi smanjilo i troškove održavanja.

Također bi se eventualno moglo razmisliti i o automatizaciji naplate parkirališta u Kompareovoj ulici, putem automatske rampe, parkomata i kamera i maknutu staru kućicu.

Pauk vozilo korišteno je za prijevoz strojeva, opreme i materijala za potrebe drugih službi.

Na dan 30.06.2020. g. bilo je zaposleno 8 (osam) radnika, što je 1 (jedan) manje u odnosu na isti datum 2019. g. zbog premještaja u Službu održavanja groblja u listopadu 2019. g.

### 5.2.3. SLUŽBA TRŽNICA

Na tržnicama na malo vidljiv je pad interesa za prodajnim mjestima iz godine u godinu, kako trgovaca tako i individualnih proizvođača, smanjena je nazočnost kupaca, a sve to rezultira otkazima ugovora o zakupu.

Ukupni prihod ostvaren za prvo polugodište 2020. g. iznosi 786.020 kn, što je 30% od planiranog prihoda i 60% od ostvarenih prihoda za isto razdoblje 2019. g. Naravno i tu je razlog smanjenja prihoda zabrana rada tržnice i sajmišta koju je izdao Nacionalni stožer civilne zaštite RH, a zbog pojave korona virusa. To je druga djelatnost, uz parking, koja je najviše pogođena mjerama zabrane rada. U odnosu na isto razdoblje 2019. g. to je manjak prihoda od cca 526.000 kn. Pitanje je opstanka sajmišta ukoliko se pogorša situacija u jesen 2020. g.

Na dan 30.06.2020. g. bilo je zaposleno 7 (sedam) radnika.

### 5.2.4. SLUŽBA UPRAVLJANJA STAMBENIM ZGRADAMA

Služba upravljanja stambenim zgradama obavlja djelatnost upravljanja nekretninama (stambenim zgradama) na području Grada Samobora i Grada Sveta Nedelja. Prihodi ove službe ostvaruju se kroz naknadu upravitelju koja za prvo polugodište 2020. g. iznosi 390.163 kn i na nivou je planiranih. Oni pak ovise o broju zgrada na upravljanju kojih je na dan 30.06.2020. g. bilo 264, dok ih je na dan 31.12.2019. g. bilo 266.

Kako je ovo tržišna djelatnost, tu je prisutna fluktuacija te se broj zgrada stalno mijenja, jedne odlaze, ali druge i dolaze. Da bi se privuklo što više zgrada, kako starijih tako i novoizgrađenih i useljenih, potrebno je ipak više poraditi na promociji i kvaliteti naših usluga.

Na dan 30.06.2020. g. bila su zaposlena 4 (četiri) radnika.

### 5.2.5. SLUŽBA ODRŽAVANJA OBJEKATA

Ova služba obavlja sljedeće poslove:

* održavanje objekata
* pružanje usluga na autobusnom kolodvoru
* obavljanje dimnjačarskih poslova

**Pod održavanjem objekata** podrazumijeva se održavanje svih poslovnih zgrada i objekata u vlasništvu društva KOMUNALAC i to redovno održavanje, servisi, zakonska i ostala ispitivanja instalacija: grijanja, hlađenja, električnih instalacija. Budući da su glavni objekti (zgrade A i B te autobusni kolodvor) stari 10 godina i više i da se stalno koriste, očekuju se u narednom periodu i veća ulaganja u dotrajale i istrošene sustave (klima oprema, odvodnja, električne instalacije i sl.) te građevinske dijelove (podzemne prostorije, krovovi, stolarija, izolacija, zidovi, popločenja i sl.)

Ovdje nema prihoda od vanjskih usluga, a najveći su trošak plaće zaposlenih kojih je na dan 30.06.2020. g. bilo 16 (šesnaest), 1 (jedan) na dugotrajnom bolovanju.

**U zgradi autobusnog kolodvora** pruža se mogućnost usluge zakupa poslovnih prostora za obavljanje ugostiteljskih djelatnosti i poslovnih prostora za komercijalne sadržaje na ukupno prodajnim površinama od 905,32 m². Poslovni prostori dani su u zakup putem javnog natječaja i svi poslovni prostori su zakupljeni i popunjeni. Održavanje površina i očuvanje istih, odrađuje se prema potrebama i zahtjevima i to svakog radnog dana, blagdanima i praznicima, u skladu s propisanim radnim vremenom autobusnog kolodvora. Prihodi od zakupa za prvo polugodište 2020. g. iznose 252.065 kn, a što je 40% planiranih prihoda i 78% prihoda za isto razdoblje 2019. g. I ovdje je smanjenje prihoda posljedica zatvaranja poslovnih prostora i obustave javnog prijevoza zbog kojeg je prestao i uobičajeni protok posjetitelja i korisnika usluge autobusnog prijevoza (đaci, studenti, zaposlenici…), a sve zbog pandemije korona virusa.

**Obavljanje dimnjačarskih poslova** počelo je 05.02.2020. g. Izrađen je i dobivena suglasnost Gradonačelnika Grada Samobora na Cjenik dimnjačarskih usluga koji je u primjeni od 20.05.2020. g. Isto tako, doneseni su i dobivena je suglasnost Gradskog vijeća Grada Samobora na „Opće uvjete isporuke komunalne usluge obavljanja dimnjačarskih poslova“.

Prihodi ostvareni u ovom periodu iznose 31.113 kn, a zaposlen je 1 (jedan) radnik što je premalo u odnosu na obim poslova koji bi se trebali obavljati na području Grada Samobora i u skladu sa zakonskim propisima. Tim nedostatkom radnika, smanjena je količina izvršenih poslova, a time i prihodi dimnjačarskog odjela.

Pravilnikom o organizaciji društva i sistematizaciji radnih mjesta predviđeno je 6 (šest) radnika, ali je najveći problem što nema kvalificiranih osoba za taj posao na burzi rada. Jedno od učinkovitih rješenja je sufinanciranje (stipendiranje) mladih osoba tijekom školovanja za zvanje dimnjačara. Usporedno rješenje je potpisivanje ugovora o pružanju dimnjačarskih usluga sa poduzećima ili obrtima koji imaju kvalificirane zaposlenike te slobodnih resursa za dodatni rad.

Za početak rada nabavljena je oprema u vrijednosti od 22.140 kn i kupljen polovni Renault Kangoo vrijednosti 64.000 kn.

## 5.3. POSEBNE ORGANIZACIJSKE JEDINICE I ZAJEDNIČKE SLUŽBE

Posebne organizacijske jedinice su:

* Ured direktora – Odjel za razvoj, marketing i odnose s javnošću
* Kontroling
* Zaštita na radu, zaštita od požara, zaštita okoliša i upravljanje kvalitetom

Zajedničke službe su:

* Opće pravno kadrovska služba
* Financijsko računovodstvena služba - Odjel knjigovodstva

- Odjel naplate

- Odjel nabave

* Služba održavanja vozila

**U Uredu direktora** obavljaju se sljedeći poslovi: uredsko poslovanje, otprema pošte, nadzor rada službi i odjela, provođenje razvojnih programa kroz sve faze: investicije, projektiranje, nadzor, građenje, pravni poslovi, poslovi dostave, primanje i posluživanje stranaka te drugi poslovi temeljem pozitivnih propisa.

Unutar Ureda direktora organiziran je Odjel za razvoj, marketing i odnose s javnošću u kojem se obavljaju sljedeći poslovi: odnosi s javnošću, komunikacija s korisnicima, uređivanje i održavanje službene internet stranice društva, rješavanje zahtjeva za pristup informacijama i ponovnu uporabu informacija, podrška u pripremi i provedbi svih radnji u svezi s izradom razvojnih programa, grafička priprema, organizacija i dostava pošiljki korisnicima te poslovi u svezi sa zaštitom okoliša.

Ured direktora aktivno sudjeluje u svim radnjama vezanim uz gospodarenje otpadom, radi na edukciji građana Grada Samobora o odvojenom prikupljanju otpada kroz izdavanje letaka i brošura, putem predavanja u vrtićima i školama te putem Radio Samobora kroz emisije Eko-Eho i Eko minuta.

Uz niz poteškoća i učestalih promjena koje su donijele zakonske odredbe iz područja gospodarenja otpadom, a koje iznova zahtijevaju usklađivanje kompletnog poslovanja s novom zakonskom regulativom, do kraja tekuće godine planiraju se dovršiti sve potrebne radnje za početak primjene novog cjenika javne usluge, koji bi trebao stupiti na snagu početkom sljedeće godine.

Svaki novitet vezan uz gospodarenje otpadom rezultira i povećanim brojem upita te prigovora građana na koje se u Odjelu za razvoj, marketing i odnose s javnošću svakodnevno odgovara. Korisnicima je postavljanje upita omogućeno i putem internetske stranice društva.

Zbog početka odvoza bio otpada u gradskim četvrtima u Gradu Samoboru, u proteklom razdoblju bile su povećane informativne i edukativne aktivnosti u cilju obavještavanja građana o novom načinu odvoza. Napisane su obavijesti s uputama korisnicima i dostavljene na kućne adrese. Izrađene su i biorazgradive vrećice za prodaju te su besplatni promotivni uzorci podijeljeni građanima za lakši početak odvajanja.

U razdoblju od 1.1. – 30.6. 2020. godine radilo se i na prikupljanju i obradi podataka potrebnih za izradu studije za izgradnju reciklažnog centra Grada Samobora Trebež.

U Uredu direktora zaposleno je 8 (osam) radnika, a u Odjelu za razvoj 3(tri) radnika od koji jedna radnica radi 4 sata.

**U Kontrolingu** je zaposlena jedna radnica koja je na rodiljnom dopustu pa se poslovi obavljaju korištenjem vanjske usluge i radnika unutar Zaštite na radu. Povratak radnice očekuje se krajem 2020. g.

**Zaštita na radu** ima 2 (dva) zaposlena radnika koji obavljaju poslove ZNR, ZOP i ZO sukladno zakonskoj regulativi i potrebama Društva uz konstantno usavršavanje i poboljšanje stanja sigurnosti i zaštite zdravlja zaposlenika i to sljedeće: briga o ispitanosti radne opreme i sredstava rada, nabava i zamjena dotrajale osobne zaštitne opreme sukladno normama, ispitivanje valjanosti električnih instalacija, radnog okoliša, sustava zaštite od munje, svih elemenata sustava zaštite od požara, opreme pod tlakom i dr., briga o osposobljenosti radnika za rad na siguran način, stručnim osposobljavanjima za rad sa strojevima i uređajima, provođenje vježbi evakuacije, briga o osposobljenosti radnika za pružanje prve pomoći i dostupnosti te dostatnosti potrebnih sredstava za pružanje, ispuna dokumentacije vezane uz ozljede na radu, kontrola prisutnosti opijata u organizmu radnika te kontrola provedbe rada na siguran način,

briga o zaštiti okoliša i kontrola kvalitete i auditi za ISO 14001 i ISO 45001 te sudjelovanje u istome za ISO 9001.

U planu do kraja godine je nabava nove zaštitne opreme za sve radnike kao i izrada nove Procjene rizika. Potrebno je i izvršiti popravak instalacija za zaštitu od munje i ispitivanje istih.

**Opće pravno kadrovska služba** ima zaposlenih 6 (šest) radnika od toga je jedna radnica na rodiljnom dopustu do daljnjega ,a u planu je i odlazak jedne radnice u mirovinu tako da će ih ostati samo 4 (četiri).

OPK služba je pravna potpora svim službama i odjelima društva KOMUNALAC i to: pregled i/ili izrada ugovora, u postupcima upita građana u vezi javne usluge prikupljanja miješanog komunalnog otpada, u vezi dimnjačarske djelatnosti, u vezi službe groblja – odluka o grobljima, natječaja za zakup poslovnih prostora na Sajmištu, kaznenih prijava zbog uništenja i oštećenja prometnih znakova i drugog.

Svaki personalni dosje radnika se skenira i čuva u bazi podataka na računalu. U istom razdoblju napisano je ukupno 107 ugovora o radu, neodređeno, i određeno.

Vođena je evidencija korištenja dana godišnjeg odmora, napisane su 283 odluke o korištenju godišnjeg odmora. Napisano je 68 odluka o plaćenom dopustu. Također je napisano i 16 odluka o isplati novčane potpore za dugotrajno bolovanje, rođenje djeteta ili potpore za smrtni slučaj.

Kadrovska u više navrata (po potrebi uprave društva) razvrstava pristigle zamolbe za zapošljavanje s ciljem pronalaska kandidata za zapošljavanje sukladno kvalifikacijama za određeno radno mjesto, a po nalogu Pomoćnika direktora za tehničke poslove.

Uveden je Libusoft program za kadrovsku te su upisivani podaci koji nedostaju u istom. U istom periodu je provjerena baza skeniranih dosjea na računalu.

Po primitku dokumenata vezane za zaštitu na radu, provjerava se točnost podataka od radnika, dokument se skenira te sprema u personalni dosje u papirnatom obliku a skan u dosje radnika na računalu. Ukoliko postoji pogrešan podatak, kontaktira se Stručnjak II zaštite na radu. Također su se provjerili svi dokumenti zaštite na radu za svakog radnika, usklađenost ugovora i pojedinih osposobljavanja sa radom na siguran način, te su se nedostaci dostavili Stručnjaku II zaštite na radu.

Rješavani su upiti pristigli pojedinim službama koji obuhvaćaju zaštitu osobnih podataka te je ostvarena komunikacija sa Agencijom za zaštitu podataka.

Dokumentacija u prostorijama arhive se djelomično presložila, pojedina se dokumentacija donijela iz ureda službi, dio se pripremio za izlučivanje. Po potrebi se komunicira s Državnim arhivom u Zagrebu. Zbog smanjenog broja radnica (bolovanje, godišnji odmor) u OPK službi te zamjeni istih, posao u arhivi nije planirano odrađen ( radnica na radnom mjestu administrativni referent-recepcionar bila na dugotrajnom bolovanju (ukupno 82 dana s kraćim prekidima) administrativni referent i arhivar je bila na zamjeni iste ).

INFO PULT: rad Recepcije (info pult) obuhvaća  telefonsku komunikaciju s korisnicima, davanje informacija korisnicima i djelatnicima društva, prosljeđivanje poziva nadležnoj službi. Korisnicima koji dođu u poslovne prostore daje se potrebna informacija ili se pozove nadležni voditelj / referent. Vodi se evidencija o ulasku stranaka u poslovne prostore, s kime su bili u kontaktu, razlog dolaska te vrijeme odlaska. Evidenciju potpisuje radnik s kojim je stranka bila u kontaktu. Vodi se i evidencija dolaska radnika društva Komunalac na posao te se ista na kraju mjeseca šalje direktoru društva. Vodi se evidencija dolaska stranaka u Službu održavanja groblja, vrijeme dolaska, razlog, referent kod kojeg su bili te vrijeme odlaska. Ista se šalje krajem tjedna direktoru društva.

Poslovi pisarnice djelomično se obavljaju i na info pultu; preuzimaju se dokumenti od stranaka, stavlja se urudžbeni pečat i datum te prosljeđuje administrativnoj tajnici. Strankama – korisnicima daju se potrebni obrasci. Po potrebi, urudžbiraju se dokumenti i skeniraju u programu Libusoft, a po nalogu administrativnog tajnika u uredu Direktora.

Po prijavi korisnika, upisuje se adresa na kojoj se nalazi stup javne rasvjete koja ne radi ili radi neispravno. Podatak se prosljeđuje Službi javne rasvjete.

Poslovanje OPK službe će se nastaviti do kraja godine s prognozom novih tužbi naknade štete (ozljede fizičkih osoba – ceste), odlazaka radnika.

**Financijsko računovodstvena služba** sa svoja 3 (tri) odjela obavlja sve poslove vođenja poslovnih knjiga, knjigovodstva, obračuna plaća, financija, fakturiranja, naplate potraživanja, vođenja blagajničkog poslovanja, priprema ovrha, izrade financijskih izvještaja, planova poslovanja, javne nabave, materijalnog i skladišnog poslovanja.

Ukupno je bilo zaposleno na dan 30.06.2020. g. 18 radnika u sva 3 odjela.

Odjel knjigovodstva obavlja poslove profitnog knjigovodstva u skladu sa Zakonom o trgovačkim društvima, ali u pojedinim segmentima poslovanja mora primjenjivati i propise vezane uz proračunsko knjigovodstvo, s obzirom da je Grad Samobor osnivač i 100%-tni vlasnik društva KOMUNALAC. Zbog toga je Grad Samobor i povjerio obavljanje komunalnih djelatnosti našem društvu i financira njihovu realizaciju. Knjiženje i praćenje svih poslovnih događaja radi se na nivou društva, ali i po djelatnostima odnosno službama i odjelima. Navedeno iziskuje dobro poznavanje ne samo općih, nego i posebnih zakonskih propisa vezanih uz svaku komunalnu i gospodarsku djelatnost posebno – održavanje nerazvrstanih cesta, javne rasvjete i uređenog građevinskog zemljišta, organizacije i naplate parkiranja, organizacije i naplate usluga vezanih uz tržnicu i sajmište, pogrebnih usluga, prodaje robe-vrećica za bio otpad, pogrebne opreme, grobnih okvira i kazeta za urne, fiskalizacije prometa gotovinom, blagajničkog poslovanja, evidencije prisutnosti i obračun plaća radnika (mirovinsko i zdravstveno osiguranje), svih poreznih propisa.

Ovaj odjel ostao je na 5 (pet) zaposlenih, bez financijskog knjigovođe i glavnog knjigovođe, a u sljedeće dvije godine 3 – 4 djelatnice odlaze u mirovinu.

Odjel naplate izdaje račune za sve obavljene usluge od strane društva KOMUNALAC, prema pravnim i fizičkim osobama, za sljedeće djelatnosti: održavanje nerazvrstanih cesta, održavanje javne rasvjete, održavanje uređenog građevinskog zemljišta, zakupa i najma poslovnih prostora na tržnici, sajmištu i autobusnom kolodvoru, usluge čišćenja poslovnih prostorija, sanacije prekopa, pružanja javne usluge prikupljanja miješanog komunalnog otpada i biorazgradivog otpada, prodaje bio razgradivih vrećica i najnovije djelatnosti obavljanja dimnjačarskih usluga.

Računi se uglavnom izdaju jednom mjesečno osim za prikupljanje otpada za što se fizičkim osobama računi izdaju tromjesečno i dostavljaju na kućnu adresu, posao koji odrađuju isto radnici društva KOMUNALAC. Na mjesečnoj bazi, to je cca 12.000 računa za fizičke osobe i cca 800 računa za pravne osobe. Na računima za odvoz otpada, fakturira se i komunalna naknada koja je prihod Grada Samobora, kao i naknada za uređenje voda koja je prihod Hrvatskih voda, VGO za gornju Savu. Za ovaj posao, Služba naplate ostvaruje prihode koji su objašnjeni pod točkom 4.1.3. Prihodi od usluge elektroničke obrade podataka. Tu je i veliki broj obveznika, cca 18.000 samo za komunalnu naknadu. Baza podataka o svim korisnicima mora se stalno ažurirati, usklađivati s podacima na terenu i na to je vezano i izdavanje Rješenja, posebno za komunalnu naknadu, a posebno za naknadu za uređenje voda.

Pregled broja izdanih računa za ostale usluge (bez odvoza otpada) do 30.06.2020. godine:

|  |  |  |
| --- | --- | --- |
| OPIS | Broj izdanih računa od 30.6.2020. | Broj obveznika obveznika |
| ostale usluge + dimnjačar | 1194 |  |
| tržnica | 198 | 31 |
| sajmište | 488 | 123 |
| ukupno | 1880 |  |

Do 30.6.2020. g. ukupno je u Odjelu naplate izdano 1880 računa u vrijednosti 24.722.960,78 kn.

Ukupno je bilo zaposleno na dan 30.06.2020. g. 7 (sedam) radnika od toga 2 radnice na dugogodišnjem bolovanju. S 29.06.2020. g. bilo ih je 8 (osam ) zaposlenih, ali je jedna radnica otišla nenadano u prijevremenu mirovinu tako da služba radi s troje ljudi manje, a obim poslova se povećava. Uz to su prisutna i česta bolovanja. Za vrijeme provođenja mjera zaštite od korona virusa, dijelu radnika je omogućen rad od kuće i ograničen je dolazak stranaka u poslovne prostorije. Prije nastanka pandemije, već je uvedeno skraćeno radno vrijeme blagajne za prijem stranaka i to od 7:00 do 11:00 sati, a samo svaki drugi ponedjeljak u mjesecu radi se od 7:00 do 17:00 sati. Šalter reklamacija i dalje radi normalno od 7:00 do 15:00 sati svaki dan.

Odjel nabave provodi javna nadmetanja sukladno usvojenom planu nabave od strane Skupštine, Nadzornog odbora i Uprave društva. Sva ostala nabava koja je ispod pragova za javna nadmetanja odvija se sukladno pravilniku o jednostavnoj nabavi, koji je donio direktor 02.01.2017. godine. Odjel nabave odobrava interne i eksterne narudžbenice i u skladu s njima, kontrolira i provjerava ispravnost svih ulaznih računa. Do 30.06.2020. g. provedeno je 6 (šest) nadmetanja, izdane 1.583 eksterne narudžbenice i 2.422 interna naloga. Do istog datuma ušlo je i obrađeno 2.278 računa dobavljača.

Od 01.01.2020. g. ulazni računi dolaze elektronskim putem u Ured direktora i dalje se putem aplikacije uredskog poslovanja prosljeđuju, prvo u Odjel nabave, a onda dalje na obradu u knjigovodstvo.

U prvoj polugodištu 2020. g. sređeno je skladište i skladišno poslovanje. Sva roba i materijal posloženi su u svojim kutijicama i na točno određenim mjestima na polici kako bi ih se što lakše i brže pronašlo i izdalo u upotrebu. Započelo se i sa kontinuiranim inventurama, te pojačala kontrola nad ulazom i izlazom, te trošenjem robe i materijala.

U odjelu je zaposleno 5 (pet) radnika, od toga 3(tri) rade u skladištu. Jedan radnik je skladištar koji prima i izdaje robu, dok su druga dvojica zadužena za održavanje alata i malih strojeva svih ostalih odjela i službi.

**Služba održavanja vozila** bavi se održavanjem vozila i strojeva u vlasništvu trgovačkog društva Komunalac d.o.o. Na dan 30.6.2020. godine u službi je bilo zaposleno 8 (osam) radnika.

# 6. **POTRAŽIVANJA OD KUPACA SA STANJEM NA DAN 30.06.2020.**

*Iznos u kn*

|  |  |  |  |  |  |
| --- | --- | --- | --- | --- | --- |
| R.b. | Kupci | Fakturirano  (s početnim stanjem) | Naplaćeno od  01.01. – 30.06.2020. | Stanje 30.06.2020. | Stopa naplate |
| 1. | Tržnica | 391.982,61 | 378.259,75 | 13.722,86 | 96,50% |
| 2. | Sajmište | 432.821,04 | 344.240,61 | 88.580,43 | 79,53% |
| 3. | Dimnjačarske usluge | 38.891,70 | 22.399,30 | 16.492,40 | 57,59% |
| 4. | Odvoz otpada | 13.772.324,99 | 5.756.892,92 | 8.015.432,07 | 41,80% |
| 5. | Grobna naknada | 3.468.974,61 | 825.197,62 | 2.643.776,99 | 23,79% |
| 6. | Pogrebne usluge i oprema | 1.778.580,59 | 1.670.432,24 | 108.148,35 | 93,92% |
| 7. | Parking | 804.633,79 | 537.054,15 | 267.579,64 | 66,75% |
| 8. | Ostale usluge | 27.132.527,67 | 22.765.345,33 | 4.367.182,34 | 83,90% |
| 9. | Vreće za biootpad | 19.088,56 | 19.690,30 | - 601,74 | 103,15% |
| 10. | Parking i pauk tužbe - stara p. | 289.938,68 | - | 289.938,68 | 0,00% |
| 11. | Vodoop. i odvodnja - stara p. | 63.513,81 | 34,03 | 63.479,78 | 0,05% |
| **I.** | **UKUPNA POTRAŽIVANJA** | **48.193.278,05** | **32.319.546,25** | **15.873.731,80** | **67,06%** |
| 12. | Naknada upravitelju | 1.167.150,37 | 1.085.276,98 | 81.873,39 | 92,99% |
| 13. | Sumnjiva potraživanja od kupaca u sporu | 73.339,86 | 11.759,39 | 61.580,47 | 16,03% |
| 14. | Vrijednosno usklađenje |  |  | 8.245.572,31 |  |
| **II.** | **UKUPNA POTRAŽIVANJA** | **49.433.768,28** | **33.416.582,62** | **7.771.613,35** | **67,60%** |

Stopa naplate na polugodištu uvijek je manja u odnosu na onu na kraju godine. Na njen utjecaj imaju potraživanja od Grada Samobora (u okviru Ostalih usluga) koja su na dan 30.06.2020. g. iznosila: 3.494.016,59 kn, ali su odmah u srpnju 2020. g. i naplaćena. Najveća stopa naplate je, kao i uvijek na tržnici, sajmištu i pogrebnim uslugama. Niska stopa naplate grobne naknade od 23,79 % je zbog toga što su u prvom polugodištu otišli računi za sva groblja i za cijelu 2020. g., ali im je dospijeće 31.12.2020. g.

Za očekivati je da će se stopa naplate do kraja godine ipak povećati na 80 - 85% kao što je bila prethodnih godina, ali naravno sve to ovisi o uvjetima poslovanja svih poduzetnika u nadolazećim mjesecima, a zbog pandemije korona virusa.

Redovitim opominjanjem i provođenjem ovrha uspjelo se postići da potraživanja ne odu u zastaru. Odlukom Vlade RH, od 18.03.2020. do 18.10.2020. g. zabranjeno je i odgođeno provođenje ovrha, pa tako u pripremi stoji oko cca. 35 ovrha za parking i cca 660 ovrha za odvoz otpada, za fizičke osobe, u iznosu od 539.038 kn, dospijećem 30.04.2020. g. Ove ovrhe čekaju kod javnih bilježnika.

Kako bi se smanjili troškovi podjele računa za uslugu odvoza otpada i uplatnica za pričuvu (Službu upravljanja stambenim zgradama) dostavu odrađuju radnici društva KOMUNALAC, uz određenu naknadu. Dostava se još uvijek odvija tromjesečno tj. 4 puta godišnje.

# 7. FINANCIJSKI POKAZATELJI

## 7.1. POKAZATELJI LIKVIDNOSTI

### 7.1.1. KOEFICIJENT TEKUĆE LIKVIDNOSTI

|  |  |  |  |  |
| --- | --- | --- | --- | --- |
| **OPIS** | **1.-12.2018.** | **1.-6.2019.** | **1.-12.2019.** | **1.-6.2020.** |
| Kratkotrajna imovina | 35.475.132 | 40.389.612 | 37.713.377 | 34.316.692 |
| Kratkoročne obveze | 42.822.528 | 41.753.773 | 41.671.736 | 34.359.881 |
| **KTL** | **0,83** | **0,97** | **0,90** | **1,00** |

Koeficijent tekuće likvidnosti pokazuje omjer kratkotrajne imovine i kratkoročnih obveza, odnosno mjeri sposobnost poduzeća da podmiri svoje kratkoročne obveze. Smatra se da bi koeficijent tekuće likvidnosti trebao biti 2 ili više. U odnosu na promatrano razdoblje prethodne godine te iako u pozitivnom trendu, još uvijek ukazuje na probleme s likvidnošću u poslovanju te upućuje na potrebne aktivnosti, a koje se prvenstveno odnose na povećanje naplate potraživanja u narednom razdoblju. U ovaj koeficijent su uključena, kako potraživanja tako i obveze za komunalnu naknadu i naknadu za uređenje voda koje se naplaćuju za Grad Samobor i Hrvatske vode.

### 7.1.2. KOEFICIJENT FINANCIJSKE STABILNOSTI

|  |  |  |  |  |
| --- | --- | --- | --- | --- |
| **OPIS** | **1.-12.2018.** | **1.-6.2019.** | **1.-12.2019.** | **1.-6.2020.** |
| Dugotrajna imovina | 107.325.307 | 106.034.986 | 91.225.723 | 88.517.858 |
| Glavnica i dug. obveze | 74.540.474 | 78.190.878 | 73.852.916 | 72.371.105 |
| **KFS** | **1,44** | **1,36** | **1,23** | **1,22** |

Poželjna vrijednost ovog pokazatelja trebala bi biti manja od 1. U promatranom razdoblju, u društvu Komunalac d.o.o. ovaj je pokazatelj veći od 1, što znači da se dugotrajna imovina financira iz kratkoročnih obveza i uzrokuje deficit radnog kapitala (govori o tome koliko je likvidne imovine poduzeću na raspolaganju za održavanje i širenje poslovanja).

## 7.2. POKAZATELJI AKTIVNOSTI

### 7.2.1. KOEFICIJENT OBRTAJA POTRAŽIVANJA

|  |  |  |  |  |
| --- | --- | --- | --- | --- |
| **OPIS** | **1.-12.2018. g.** | **1.-6.2019.** | **1.-12.2019.** | **1.-6.2020.** |
| **Ukupni prihod** | 63.033.325 | 29.216.184 | 63.011.764 | 31.043.628 |
| Ukupna imovina | 143.166.508 | 146.424.598 | 128.941.542 | 122.836.992 |
| **KOui** | **0,44** | **0,20** | **0,49** | **0,25** |

|  |  |  |  |  |
| --- | --- | --- | --- | --- |
| **OPIS** | **1.-12.2018.** | **1.-6.2019.** | **1.-12.2019.** | **1.-6.2020.** |
| Prihodi od prodaje | 60.873.764 | 28.852.180 | 61.098.780 | 30.487.366 |
| Potraživanja od kupaca | 4.743.544 | 7.822.874 | 6.685.693 | 7.771.613 |
| **Kop** | **12,83** | **3,69** | **9,14** | **3,92** |

Koeficijent obrtaja potraživanja trebao bi biti što veći. Njegovim povećanjem smanjuje se trajanje naplate potraživanja. U odnosu na isto promatrano razdoblje prethodne godine u Društvu je zabilježen pozitivan trend, odnosno vrijednost ovog koeficijenta se povećala, kao posljedica povećanih mjera prisilne naplate potraživanja te otpisom zastarjelih potraživanja.

## 7.3. POKAZATELJI ZADUŽENOSTI

### 7.3.1. KOEFICIJENT ZADUŽENOSTI

|  |  |  |  |  |
| --- | --- | --- | --- | --- |
| **OPIS** | **1.-12.2018.** | **1.-6.2019.** | **1.-12.2019.** | **1.-6.2020.** |
| Ukupne obveze | 65.428.191 | 64.721.259 | 60.872.825 | 54.262.372 |
| Ukupna imovina | 143.166.508 | 146.424.598 | 128.941.542 | 122.836.992 |
| **KZ** | **0,46** | **0,44** | **0,47** | **0,44** |

Pokazuje do koje mjere poduzeće koristi zaduženost kao oblik financiranja svojih aktivnosti. U pravilu bi trebao biti 50% ili manji, a kretanje njegove vrijednosti ukazuje na to da se poduzeće jednako zaduživalo u 2020. godini u odnosu na isto promatrano razdoblje 2019. godine.

### 7.3.2. KOEFICIJENT VLASTITOG FINANCIRANJA

|  |  |  |  |  |
| --- | --- | --- | --- | --- |
| **OPIS** | **1.-12.2018.** | **1.-6.2019.** | **1.-12.2019.** | **1.-6.2020.** |
| Glavnica | 51.571.378 | 55.223.392 | 54.651.827 | 52.468.614 |
| Ukupna imovina | 143.166.508 | 146.424.598 | 128.941.542 | 122.836.992 |
| **KVF** | **0,36** | **0,38** | **0,42** | **0,43** |

Vrijednost ovog pokazatelja bi u pravilu trebala biti veća od 50%, što znači da je veći dio imovine financiran iz vlastitih sredstava. U 2020. godini vrijednost ovog pokazatelja veća je nego u prethodnim godinama, odnosno sve veći dio imovine financira se iz vlastitih sredstava, što je pozitivan trend.

## 7.4. POKAZATELJI EKONOMIČNOSTI

### 7.4.1. EKONOMIČNOST UKUPNOG POSLOVANJA

|  |  |  |  |  |
| --- | --- | --- | --- | --- |
| **OPIS** | **1.-12.2018.** | **1.-6.2019.** | **1.-12.2019.** | **1.-6.2020.** |
| Ukupni prihodi | 63.033.325 | 29.216.184 | 63.011.764 | 31.043.628 |
| Ukupni rashodi | 62.947.487 | 28.453.742 | 62.931.315 | 33.226.840 |
| **Eu** | **1,00** | **1,03** | **1,00** | **0,93** |

Ovaj pokazatelj utvrđuje se stavljanjem u odnos ukupnih prihoda i ukupnih rashoda. Potrebno je da društvo posluje ekonomično, da ostvaruje više prihoda nego što je utrošeno za njihovo postizanje, dakle poželjno je da su ukupni prihodi veći od ukupnih rashoda. Društvo je u razdoblju od 01.01. do 30.06.20200. godine ostvarilo manjak prihoda u odnosu na rashode, odnosno negativan financijski rezultat od 2.183.212 kuna.

# 8. KADROVSKA STRUKTURA

Na dan 30.06.2020. godine u t. d. Komunalac d.o.o. zaposleno je 253 djelatnika, a prevladavala je sljedeća kvalifikacijska struktura zaposlenika:

|  |  |  |  |  |  |
| --- | --- | --- | --- | --- | --- |
| **KVALIFIKACIJA** | **Stanje 01.01.2020.g.** | **Povećanje**  **1.1.-30.06.2020.g.** | **Smanjenje 1.1.-30.06.2020.g.** | **Stanje 30.06.2020.g.** | **Struktura u %** |
| VSS (dr. i mr.) | 0 | 0 | 0 | 0 | 0 |
| VSS | 23 | 1 | 0 | 24 | 9 |
| VŠS | 6 | 0 | 0 | 6 | 3 |
| VKV (V stupanj) | 3 | 1 | 0 | 4 | 2 |
| SSS, SŠS (III i IV stup.) | 136 | 5 | 4 | 137 | 54 |
| KV | 6 | 1 | 0 | 7 | 3 |
| NSS (II i III stupanj) | 22 | 0 | 1 | 21 | 8 |
| NKV | 56 | 1 | 3 | 54 | 21 |
| **Ukupno** | **252** | **9** | **8** | **253** | **100** |

Zadnjim Pravilnikom o izmjenama i dopunama Pravilnika o organizaciji društva i sistematizaciji radnih mjesta, koji je u primjeni od 10.10.2019. g. sistematizirano je 315 izvršitelja.

U cilju poboljšanja kvalifikacijske strukture, a u budućnosti zbog odlaska u mirovine, društvo KOMUNALAC uputilo je u 2019. godini na školovanje izvanrednog stručnog studija Financije i pravo, dvije djelatnice Financijsko računovodstvene službe i to u obliku dvogodišnjeg, odnosno trogodišnjeg studija, koje uspješno nastavljaju daljnje školovanje i u školskoj godini 2020./2021.

Troškovi osoblja za 2019. godinu i za razdoblje 01.01. – 30.06.2020. godine iznosili su:

|  |  |  |  |  |  |  |  |
| --- | --- | --- | --- | --- | --- | --- | --- |
|  | | |  | *Iznos u kn, bez lp* |  |  |  |
|  | **OPIS** | **2019. g.** | **Plan 2020. g.** | **01.01. – 30.06.2020.** | **Indeks**  **(2020./2019.** | **Indeks**  **(2020./Plan)** |  | |  |  |  |  |  |  |
|  |  |  |  |  |  |  |  | |  |  |  |  |  |  |
|  | **1. Bruto plaća** | **21.318.660** | **22.490.000** | **10.968.144** | **51** | **49** |  | |  |  |  |  |  |  |
|  | -neto plaća | 16.014.489 | 16.912.500 | 8.242.251 | 51 | 49 |  | |  |  |  |  |  |  |
|  | -porezi i dopr. iz plaća | 5.304.171 | 5.577.500 | 2.725.893 | 51 | 49 |  | |  |  |  |  |  |  |
|  | **2. Dopr. na plaću** | **3.654.391** | **3.987.000** | **1.883.400** | **51** | **47** |  | |  |  |  |  |  |  |
|  | **TROŠKOVI OSOBLJA** | **24.973.051** | **26.477.000** | **12.851.544** | **51** | **48** |  | |  |  |  |  |  |  |
|  |  |  |  |  |  |  |  | |  |  |  |  |  |  |
|  | **Broj zaposlenih:** | **2019. g.** | **Republika Hrvatska 2019.** | **01.01.-30.06.2020.** | **Republika Hrvatska-1.-4.2020.** |  |  | |  |  |  |  |  |  |
|  | -na bazi stanja | 246 |  | 253 |  |  |  | |  |  |  |  |  |  |
|  | -na bazi sati rada | 240 |  | 245 |  |  |  | |  |  |  |  |  |  |
|  | **Prosječna bruto plaća** | **7.402,31** | **8.693** | **7.461,32** | **9.193** |  |  | |  |  |  |  |  |  |
|  | **Prosječna neto plaća** | **5.560,59** | **6.418** | **5.606,97** | **6.793** |  |  | |  |  |  |  |  |  |

Učešće troškova osoblja u ukupnim rashodima iznosi 39%.

Troškovi osoblja tj. plaća u prvom polugodištu 2020. godine ostvareni su u okviru planiranih. Uspoređujući s prosjekom republike Hrvatske, vidljivo je sve veće zaostajanje u visini plaća.

# 9**. ULAGANJA U NEMATERIJALNU I MATERIJALNU IMOVINU**

Povećanje nematerijalne i materijalne imovine u razdoblju 01.01 – 30.06.2020. godine, odnosi se na sljedeće:

*Iznosi u kn, bez lp*

|  |  |
| --- | --- |
| **OPIS** | **IZNOS** |
| Nematerijalna imovina | 86.598 |
| Zemljište | 0 |
| Građevinski objekti | 3.506.600 |
| Postrojenja i oprema | 76.530 |
| Alat, namještaj i transportna sredstva | 587.155 |
| **Ukupno:** | **4.256.883** |

Nabava nematerijalne imovine odnosi se na aplikacije LIBUSOFT CICOMA iz Zagreba – kadrovska evidencija i Izvještajni sustav za kontroling.

Povećanje vrijednosti građevinskih objekata odnosi se na sljedeće:

* povećanje vrijednosti zgrade autobusnog kolodvora s osnove prijenosa projektne dokumentacije za izgradnju, iz poslovnih knjiga Grada Samobora u poslovne knjige t. d. KOMUNALAC, u iznosu od 3.153.654 kuna
* povećanje vrijednosti stare zgrade „C“, po računu za legalizaciju objekta u iznosu od 15.500 kuna
* kupnja šatora putem Raiffeisen leasinga u vrijednosti od 337.446 kuna

Nabavljena oprema u iznosu od 76.530 kuna odnosi se na nabavljenu i stavljenu u upotrebu: opremu za dimnjačara u iznosu od 22.140 kuna, kompjutersku opremu u iznosu od 54.390 kuna i motorni puhač u iznosu od 2.244 kune.

Nabava alata, namještaja i transportnih sredstava u iznosu od 587.155 kuna odnosi se na sljedeće:

* nabava alata, namještaja – stolica, kolica za pogrebnu djelatnost, uredskih ormara, regala, u vrijednosti od 50.939 kuna
* nabave vozila Renault Kangoo za dimnjačarsku službu, vrijednosti 64.000 kuna
* nabave Iveco Daily s hidrauličnom platformom za službu održavanja javne rasvjete, vrijednosti 472.216 kuna.

# 10. IZVORI FINANCIRANJA NABAVE DUGOTRAJNE IMOVINE

U razdoblju 01.01. – 30.06.2020. godine društvo Komunalac nastavilo je s ulaganjima u nabavu novih i polovnih strojeva i vozila, opreme i alata, informatičke opreme i podrške, kao i u obrazovanje i stručno usavršavanje djelatnika, a sve u svrhu poboljšanja uvjeta poslovanja i kvalitete pruženih usluga u obavljanju povjerenih djelatnosti.

U tu svrhu, izdvojena su sljedeća sredstva:

*Iznosi u kn, bez lp*

|  |  |
| --- | --- |
| **VRSTA DUGOTRAJNE IMOVINE** | **VRIJEDNOST U KN *(bez PDV-a)*** |
| **NEMATERIJALNA IMOVINA** | **86.598** |
| Program-kadrovska evidencija – OPK-a služba | 5.198 |
| Izvještajni sustav za kontroling | 81.400 |
| **GRAĐEVINSKI OBJEKTI** | **3.506.600** |
| Projektna dokumentacija za izgradnju AK – GRAD S. | 3.153.654 |
| Legalizacija zgrade „C“ | 15.500 |
| Industrijski skladišni šator – Raiffeisen Leasing | 337.446 |
| **POSTROJENJA I OPREMA** | **76.530** |
| **Oprema za dimnjačara:** | **22.140** |
| - analizator dimnih plinova | 15.213 |
| - pumpa za određivanje dimnog broja | 897 |
| - detektor povrata dimnih plinova | 687 |
| - uređaj za mjerenje CO 2 | 1.283 |
| - usisavač | 4.060 |
| **Informatička oprema:** | **54.390** |
| - prijenosna računala - 2 kom | 29.538 |
| - stolna računala s monitorima – 3 kom | 17.308 |
| - city light displey classic – ulaz zgrade „A“ | 5.300 |
| **Ostala oprema – puhač:** | **2.244** |
| **ALAT, NAMJEŠTAJ I TRANSPORTNA SREDSTVA** | **587.155** |
| Kontejneri PHD 1100 lit. - 10 komada | 16.610 |
| Kolica za prijevoz vijenaca (2 kom) i pokojnika (2 kom) | 23.800 |
| Uredski ormari – 2 kom | 3.120 |
| Regali s policama za arhivu – 5 komada | 3.401 |
| Uredske stolice – 4 komada | 4.008 |
| Renault Kangoo, polovni, za dimnjačarsku službu | 64.000 |
| Iveco Daily s hidrauličnom platformom – PBZ Leasing | 472.216 |
| **UKUPNO ULAGANJA 01.01.-30.06.2020. g.** | **4.256.883** |
| **VLASTITA SREDSTVA** | **293.567** |
| **GRAD SAMOBOR** | **3.153.654** |
| **LEASING** | **809.662** |

# 11. ZAKLJUČAK

U razdoblju 01.01. – 30.06.2020. godine, društvo Komunalac redovno je obavljalo veći dio svojih djelatnosti prema Programu održavanja komunalne infrastrukture na području Grada Samobora, osim onih koje su najviše bile pogođene mjerama zaštite od korona virusa i zabranom rada: djelatnosti na tržnicama i sajmištu, naplati parkiranja, najmu i zakupu poslovnih prostora na autobusnom kolodvoru i obustavom javnog gradskog i međugradskog prijevoza, kao i dio djelatnosti odvoza otpada zbog zatvorenih poslovnih prostora. Pad prihoda od cca 900.00 kn za ovo razdoblje poslovanja jedan je od uzroka negativnog financijskog rezultata.

Uvažavajući odredbe Uredbe o gospodarenju komunalnim otpadom, nastavljene su aktivnosti u području odvojenog prikupljanja i razvrstavanja otpada, podjelom spremnika korisnicima za odvojeno prikupljanje otpada na kućnom pragu te čipiranje istih, omogućavanjem korištenja mobilnih reciklažnih dvorišta u mjesnim odborima i gradskim četvrtima prema terminskom planu, kao i besplatnog odvoza glomaznog otpada prema predanom zahtjevu i dr., a kako bi se javna usluga pružila svim korisnicima na području Grada Samobora na što kvalitetniji način. Povećani troškovi zbrinjavanja otpada, papira, plastike, biootpada također su negativno utjecali na financijski rezultat.

Usprkos svega, društvo KOMUNALAC je nastavilo s ulaganjima u nabavu alata, opreme i strojeva koji će povećati razinu učinkovitosti u obavljanju povjerenih djelatnosti, kao i ulaganjem u stručno usavršavanje i obrazovanje djelatnika.

Rebalansom Proračuna Grada Samobora od 09. srpnja 2020. godine (Službene vijesti Grada Samobora br. 6/20.) došlo je do promjena na sljedećim pozicijama:

* Održavanje uređenog građevinskog zemljišta: **smanjenje iznosa sa 16.250.000 kn na iznos 15.250.000 kn** s PDV-om = - 1.000.000 kn
* Izvanredno održavanje cesta „A“: **povećanje iznosa sa 1.000.000 kn na iznos 2.120.0000 kn = +1.120.000 kn**
* Izvanredno održavanje cesta „B“: **povećanje iznosa s 340.000 kn na iznos 1.083.589 kn = +743.589 kn**

Smanjenje iznosa na održavanju uređenog građevinskog zemljišta izvršeno je na pozicijama programa vezanih uz održavanje različitih manifestacija na području Grada Samobora, a koje su zbog pandemije korona virusa odgođene. Značajno smanjenje je i na poziciji obnove i zamjene igrala.

**DIREKTOR:**

**Ivica Karoglan, dipl. ing. agr.**